text:
27 June, 2008
Kabu ai nhtoi ...
23 ning hpring ai June 17, 2008 ya hta EBC family ni galaw ya ai rung kata na birhtday party. Maigan mungdan du ai ten shangai nhtoi ang ai shaloi ndai zawn galaw ya ai majaw grai kabu ai re. Kalang marang gaw ndai zawn ngwi pyaw ai nhtoi mung nga ra ai law. :)
Dai shani email sa nna shangai nhtoi masat akyu hpyi ya ai, card ni sa ya ai manang yawng hpe chyeju dum sai law.
Shooting hte Ngai
Jahpawt hkying 6:05 sha naw raitim, wan hkut hte hpring nga sai Metro Manila.
Jinghpaw Mung Tai-hmu nnan kadai rai?
Jinghpaw mung de htawt wa na tai-hmu nnan kadai ta?
Ya lu ai shiga hku nga yang gaw Soe Win nga ai wa re da.
Ndai kaw na mai hti ai. Myen hku ka da ai re.
26 June, 2008
Myitru ten ...
24 June, 2008
Manila Bay hte ngai
23 June, 2008
Jawng sara
Pasig, Metro Manila
Philippines
2003 ning, Dakkasu jawng lung taw nga ai aten, nta buga hte ma grai tsan taw nga ai aten, dai aten gaw cassette prat rai nga ai. CD ni pru wa sai raitim, nau popular n byin shi ai.
Dai aten gaw Myitkyina na Miwa Sengke ni lawu ga de manu mana htaw dut taw nga ai aten rai nga.
Dai aten hta jawng sara ngu ai namchyim n chye shi ai. Kalang ma n galaw ga ai re. Jinghpaw ga hpe ma jaji bai hkaja taw nga ai aten rai nga!
Dakkasu laika dum kaw na Myen hpyendap labau ni hpe hti nga ai aten, rawt malan majan pa hta, mayan hkan, pajau hkan, etc, myu tsaw hpyenla ni hkrat sum mat ai lam ni ka da yang myiprwi si ni hkrat wa ai du hkra hkam sha sai.
Jawng sara ngu ai mahkawn hpe madat yu ga. Malawng gaw chye na re ngu kam ai. Mahkawn ka sara Ah Tang a mahkawn re. Tinang n galaw ga shi tim hkam sha yu ga. Tinang galaw ga sai, mu ga sai ni ma bai hkam sha yu ga. Shawng de gara hku galaw shakut mat na hpe ma myit yu ga. Youtube kaw Jawng sara mahkawn mara da ya ai Sumlut Gon Maw hpe grai chyeju dum sai law.
Nau nna ai aten hta gaw Bum ga de loi hkawm chyai yu ga sai. Shawng ningnan lang re. Ngai mu wa sai. Nye amyu gaw hpa ta? Ngai hpa galaw ra na hpe sawn hkrup wa ai aten re. Nye prat hta ndai aten daram yup n mai, sha n shang ai aten n nga sai.
Ngai daw dan dat sai. Nye amyu a matu hpa sha pyi n lu galaw ya tim, hpaji lam hte anhte a laili laika lam hpe rawt jat gan ga wa hkra shakut na ngu.
Karai Kasang e ... Anhte amyu sha ni hpe hpaji jaw rit law. Matsan dum rit. Hpaji chye nna chye chyang kung hpan wa na amyu tai shangun rit.
Jinghpaw Wunpawng shayi sha langai British Hkringman Daju hte hkrum shaga
Grai shakut u yaw.
Myit mada nga nngai.
Ndai kaw mai hti ai.
Typhoon in Philippines
22.6.2008
Quezon city, Philippines
Mana gaw anhte ni hpawtde akyu hpyi na matu hkyen lajang nga ai re. Wa pu, Wa shinglet ni kashin, ra mara galaw ngut ai hpang Beyond the Rangoon ngu ai sumla hpe jawm yu ai. Dai hpe youtube kaw tam nna mai yu ai re. Daw 13 garan nna mara da ai re. '88 na mabyin ni hte American num langai a mahkrun madup ni hpe gayet da ai re. Comlumbia sumla shapraw company kaw na lajang ai re. Rambo sumla hte gaw shai ai. Hkrak ai ngu tsun mayu ai. Dai yu ngut ai hpang manang ni gaw yup mat wa sai.
Ngai gaw net matut lang nga ai. Nbung bung wa ai. A ga... grai katsi pyaw la a hka. Chyinghka makau kaw mau let bungshi ni hpe pyi naw hkam sha dat ai.
Net matut lang nga yang makau gawk na ga shaga ai nsen, lagaw nsen ni na wa sai. Kalang ta, nbung bung ai nsen gaw hkrit na zawn rai wa ai. Nau nna yang marang htu wa ai. Jahpawt hkying 4 daram rai sai. Ngai gaw Nargis hpe hkrum sha lai wa ai ni wa gara hku she hkam sha na hpe ma myit hkrup ai.
Jahpawt hta gaw grupyin yawng hka hkrai hkrai re. Magyi ram du ai. Gau ngwi ngwi hte sha yawm mat ai wa shana nsin sin yang she tsep kawp yawm mat ai re. Mawdaw yawng n lai mat ai. Nkau shara hkan gaw myihkrap wan n lu mat ai. Manang nta kaw mung net hten mat ai. Masha 150 daram si ai nga BBC kaw na na lu ai. 23 ya shani mung bai typhoon lai na nga na lu ai.
20 June, 2008
Public, Security and Cyber Crime
Ateneo University,
Philippines
Ndai Dakkasu gaw Philippines kaw na hkrak dik ai dakkasu ma re. Gumhpraw ma grai ma hkam ra ai. Lusu hkun mi ni sha lung ai dakkasu ma re.
Madung gaw security hte cyber crime a lam bawngban ai re.
Dai sha re law. Matut ka yang mung masa ni lawm wa sa na. :)
Udi hte ready made chyu n sha na sadi jaw shadum ya ai manang hpe grai chyeju dum sai. Ya, dai nau n sha ai sha Bread bai matut taw sai. :)
Si Pa grai sha mayu taw nga ai kaw Si Pa nga ai de du mat ai. Du yang gaw Jinghpaw Sipa n re ai sha SEAPA rai taw nga ai. South East Asia Press Association re. Mana law. Editor wa mung hkau soi gaw n jaw sha. Grai dwi ai shanhte a lusha sha jaw sha ai.
18 June, 2008
Scholarships ni ...
Scholarship for Humanities or social sciences study at Seoul National University (New)
Ph.D Scholarships at Zhejiang University (New)
Teaching Scholarships for PhD candidates at University of York (New)
UNU-IAS PhD and Postdoctoral fellowships (New)
Endeavour Awards for Research, Postgraduate study or research, Vocational education and training, Professional Development and Student Exchanges (New)
MS/PhD scholarships at SEARCA (New)
International Master of Advanced Studies in Development Studies Scholarship
Master scholarship at Chulalongkorn University (New)
Robert S. McNamara (RSM) Fellowships (New)
IRCSET Scholarship for Master and Doctorate (New)
The POSCO Asia Fellowship at Seoul National University (New)
6 PhD fellowships at the University of Roma La Sapienza (New)
Scholarships from the Belgian government (New)
PhD scholarship at University of Aarhus (New)
Fujitsu Scholarship (New)
Ambassadorial Scholarships (New)
Masters in Sustainable Forest and Nature Management scholarship (New)
Masters in Sustainable Tropical Forestry Scholarship (New)
Scholarship at University of Leeds (New)
MERIT / ERASMUS-MUNDUS Scholarship (New)
International Scholarship at the Royal Schools of Music in the UK (New)
MTCP Scholarship for Masters and PhD
Malaysian International Scholarship for Masters and PhD
MBA scholarships at Queensland University of Technology
The ENS Lyon scholarships for Master
Eiffel Scholarship for Master and PhD
PhD Research Scholarships, NUS
Ph.D at The Life Science Zurich Graduate School
AUN/SEED-Net Scholarship for Doctoral Degree Sandwich Program (New)
AUN/SEED-Net Scholarship for Master (New)
ASEAN Research Scholars
ASEAN Foundation - AIT Scholarship (New)
The Netherlands Fellowship for Master
Doctor of Philosophy Scholarship
Master in Public Administration Scholarship
Master in Public Policy Scholarship
e8 Masters and Post-Doctoral Program Scholarship
Scholarship at The University of Melbourne
Japan Scholarship
Japan/World Bank Scholarship
Ford Foundation Fellowships
Scholarship and Job are posted at http://cambodiajobs.blogspot.com/
Ndai ni hpe sa ya ai Sara Nu Kyang (AIT) hpe chyeju kaba sai law.
Michael Buble a HOME mahkawn
18.6.2008
Pasig, Metro Manila
Philippines
Daini klosayhtoo a blog de sa yu ai shaloi shi mara da ai mahkawn hpe madat hkrup ai. Grai ra mat ai. Ya she madat ga ai re. Dai hte rau nye myit ni Buga de bai du mat ai...
Michael Buble a HOME mahkawn gaw myit ni hpe nta de woi ma mat ai.
Nta ... shingnrai Buga ... ya ten gara hku ta?
Gara hku ta ngu ai hta Mung masa, Sut masa, Hpaji lam, Hkam ja lam, Matut mahkai lam yawng re.
Tsan tsan kaw na marit nga let ...
17 June, 2008
Philippines
Jeepney ... (snr) Filipino ni a kumla
Manila du nna shawng nnan mu lu ai Shata jan.
Nbung n san ai majaw ...
Udi mung langai sha nga sai.
Ready made mung jin wa sai.
Kashin ra ai mung sumpum taw nga sai.
Laika ka na mung grai lagawn ai. Kaja nga yang laika buk ni gaw ayai aya she re. Sumla dem na rai na loi htuk manu hkra shara dat ai re.
June 17, 2008
Arrr.... asak mung 23 ning hpring sai.
Bungli gaw hpa n lu galaw shi nga ai le.
Ah Nu e... Chyeju dum ai law. Karai Kasang hpe a chyeju shakawn ai. Lama dai Motor bawm she kapaw wa yang gaw ya aten ndai zawn laika pyi n lu ka sa na re. Hkri tung kaw nna shakram kau da ra sai.
15 June, 2008
Kawa nhtoi hta nawku jawng sa ai.
Pasig, Metro Manila
Philippines
Daini Philippines kaw na Hkalup hpung nawku jawng de sa ai. Roman Catholic grai law ai. Hkalup hpung gaw nau (nau) n law ai.
Mying gaw... Palayan Baptist Church re.
Dai gaw nawku jawng kachyi sha law rai nna masha ma nau n law ai.
Dum shapyaw ai arung arai ni gaw hkum ai. Band langai hte ramma ni dum ai re.
Ndai gaw Pasig city kaw na nawku jawng re.
Nawku ngut ai ten, hpung masha ni shat sha shaga ai kaw na, Kiyu Kim a nta de shani shat sa sha ai.
Ngai na matu gaw lai wa sai 12 ning laman Kawa nhtoi hta nawku jawng sa ai rai sai.
Wa n nga mat wa ai kaw na nawku jawng n sa mat ai wa... 12 ning rai yang she nawku jawng bai sa byin ai.
Ya na zawn re Kawa nhtoi hta ... myit gaw loi n pyaw ai.
Wa, chyeju dum ai wa. Grau nna laika buk ni grai law hkra annau ni na matu ngam da ya ai majaw ma grai chyeju dum ai.
Camera gaw film prat n rai mat sai majaw n kam lang sai. Lahpawt lama gaw re.
Wa ... nang tsun dan lai wa ai ga ni hpe galoi mung matsing da let amu galaw na re.
Ya, ngai shakut nga ai. Wa tsun ai hku, anhte gaw la mat na hta jaw da ra ai ngu ai ga hpe hkan shatup lu hkra galaw nga ai.
Nang tsawra ai Buga hpe ngai ma grai chye tsawra sai.
Nang ra marin ai shanglawt hpe ngai ma ra marin ai.
Nang tsawra ai grupyin nam maling ni hpe ngai ma chye tsawra sai.
"Hpaji n chye yang anhte Jinghpaw ni gaw prat tup mayam zawn, lawu tsang amu galaw ra ai ni zawn, Mungdan n lu ai ni, n lu uphkang ai ni byin na ra ai. Dai majaw hpaji chye hkra galaw ra ai."
Wa tsun ai ga hte maren hpaji chye hkra hkaja nga sai.
Wa, nang n nga mat tim, grau dik ai chyeju hku nna ngai hkam la ai gaw Ah Nu re.
Ah Nu... Chyeju kaba sai.
Grai dum ai myit hte...
14 June, 2008
Jinghpaw Jawng kaji laika ... n re...
anhte yawng ...
3, 4
anhte ni ...
5, 6
jawm gamu ...
7, 8
jit she tat ...
9, 10
si hkra di ...
Ndai gaw Myitkyina mare, Zi-un lawk kaw na manang urgent sharin ya dat ai re...
13 June, 2008
Ngai hpe hkum dum yaw... Maji Bum, Hugawng Pa ... e... Daw Lahkawng
Moi, Gawlu Ma Nawng de da ai mare re nga tsun ai. Dai mare gaw htinggaw 19 nga ai. Nawku jawng kasha nga ai. Jawng gaw n nga ai. Danai yang mare de sa lung ra ai.
Tau hkrau na da sai re majaw shara ni lawan ladan hkyen jaw ma ai. Anhte gaw Dumbang Edin hpung up sara Rev. Labya Bawk La hte arau sa ai re majaw grau manu mat ai. Mare masha ni a hpungup sara hpe hkungga ai myit gaw manu mana re. Rev. Bawk La gaw poi daw jaw na matu Maji bum de lung wa ai re. Shi hte rau Hpt. Lagwi Bawm Ying, Dumbang ramma ni ma lawm ai.
Hkrunlam ting hta dai ramma ni sha garum wa ai re. Dakkasu jawngma ni gaw alu tsu hkawm sa wa ai ngu mai tsun ai.
Anhte ni Gawlun mare hta du ai shana gaw kahkrang hte, hpaji lam ni, hkamja lam ni hkaw tsun dan ai. Ka hkrang gaw chyum jawng ma ni na zawn hkrak hkra gaw n rai tim, grai shakut da sai gaw re.
Alu n hta ai majaw mau ma ai. Re, anhte gaw alu hta na matu n re. Anhte kaw lawm sa ai ni hpe jaw da na matu she sa wa ai re lam sanglang dan ai. Dai shana anhte chye ai lam ni hpe tsun dan ai.
Ya bai myit yu yang, ngai tsun ai gaw Computer hte Animation lam rai taw nga ai. Kaya dik ai. Teng sha nga yang dai shingra hte htuk manu ai hpaji ni hpe lu tsun yang grau nna akyu rawng na re ngu myit hkrup ai.
Dai hte rau kalang ta, Jinghpaw mung na NGO nkau mi hpe myit hkrup ai. Nkau NGO ni gaw amu n awng dang ai. Mare masha ni hpa baw ra nga ai hpe n sagawn ai sha, madu la sa wa ai tau hkyen da ai masing (Package Plan) a majaw rai na re. Mare masha ni hte htuk manu yang gaw amyu mi.
Hpang jahpawt gaw tsi ni tsi ya, Jawngma ni hpe kumhpa ni jaw, mare kata gawan hkawm ai. Tsi tsi ya ai shaloi nnan daw gaw masha nau n sa ai. Tsi sarama yan gaw la she la... shawng nnan ma kasha ba da ai nu num langai sa wa ai. Hkali bu bu re ai nga ai majaw pressure jep, tsi gawn lajang ya ai hpang gumhpraw jaw wa ai. Gumhpraw n la ai. Majoi tsi ya ai re. Nga yang myi prwi si she wai wa ai. Anhte ni yawng myit n pyaw ai. Kalang bai ndau ai. Sa wa marit.. tsi majoi tsi ya ai re. Nanhte hpe tsi ya mayu ai majaw ndai daram pu ba hkam nna gun wa ai re. Prat tup n gun ga ai re.
Nau nna yang she ngai hpang ngai du sa wa ma lu ai. Nkau gaw chyeju dum dik nna namsi, bum ga na kumhpa ni jaw ma ai. Dai aten na myit hta hkam sha ai mabyin gaw gara hku tsun na n chye ai. Hkrap mung mayu ai. Pawt mung pawt mayu ai. Anhte Jinghpaw ni a prat wa ndai hku hte htum mat sa na i? ngu nna grai yawn hkrup ai. Anhte bawngban ai, anhte hpa baw lu jaw na ta?
Mare masha ni gaw hkai lu hkai sha, nam kaw na dusat gap sha re nga ai da. Moi gaw Kani ma hkai ai nga ai. Ya hpang de gaw, shanglawt ni mung dan kau ya, prat mung kani hkai na n loi wa ai majaw ja gumhpraw yak hkak wa ai lam tsun dan ai. Malawng gaw kani hpe n hkai mat sai nga tsun ai. Ja htu, shan gap nna madu a kasha ni hpe Dumbang, Lawa mare hkan jawng shalun ma ai.
Dai jahpawt hta, hpawmi langai hpe gwi gawa ai. Moi ya tawng, dai gwi hpe gayet nna gwi gaw bai matai htang ai re nga tsun ai. Mau hpa langai gaw, Gawlun mare na gwi ni gaw masha hta pyi grau hpun ai. Hkanghkyi hte pyi bung ai. Gwi yawng dai zawn re. Hkanghkyi hte grai bung ai.
Ndai mare hta, asak 107 ning rai sai (ya nga yang 108 ram) Ah dwi hpe mu wa ai. Shi mying gaw Maji Lu Ja nga ai. Dai Ah Dwi gaw loi jahkru nna kalang marang hkali bu ai nga tsun ai. Ya, du hkra nawku jawng sa ai hte, sara jaw ai poidaw hkam la ai re.
Majap hpe manu mana sha ai bu ni she rai nga. Anhte shawng du ai shana gaw myi prwi si she hkrat hkra sha kau sai. Kabu nna n re. Majap grai jap ai majaw re. Dai pyi shayawm da ai da.
Anhte gaw Manmaw kaw na Labang Bawk Mai hpe "Nang rai nga dai shat shadu ai Ni Ba hpe Internet Email lam sa tsun nna rai nga" ngu shala hkat ai.
Dai kaw na ma kasha ni gaw bawnu grai zet ai hpe mu lu ai. Jahkring laman sharin ya ai English ga hpe bai lu tsun nna lachyum hpe ma matsing ai. Grai bai myit yu ga. Anhte Jinghpaw ni ma hkaja na, sharin la na grupyin hkrak hkrak lu yang gaw ???
Shana maga du wa sai. Jawngma nkau mi hkum n pyaw wa ai. Jan ja taw nga tim "wa sai yaw... Gawlun bu ni e... anhte bai sa wa na..." N ja n hpra hte shakram let... Danai Yang mare de bai rawt wa sai...
Danai Yang mare gaw ya ten Shanglawt dap dung 20 jung ai shara re. Gawlun mare kaw na minute 45 daram hkawm ra ai. Danai yang mare de du sai. Grai lawan ai i?
Bai matut na...
Manang wa... lama na nang ndai laika hpe hti hkrup ai rai yang comment jaw da ya rit.
11 June, 2008
Tsawm shayi shingjawng poi
Hkau Myitung Naw Ja
Nang hte n hkrum ai ma grai na sai i? Nang Malaysia mungdan de sa mat ai hpang kaw na re. Gara hku ta? Kaja nga ai i? Galoi bai wa na ta? Dai ning rai yang nang na myit hkrum laika hpring sai re nga chye lu ai. Jinghpaw mung bai wa na amu galaw na i? Bungli n lu ai Jinghpaw ramma ni grai law ai. Nang arang gumhpraw hte wa nna amu galaw hpang yang gaw ramma ni hpe amu lu jaw na re ngu kam ai. Nang ma chye ai hte maren Jinghpaw mung na mabyin ni, Hkau e, nang machyu nga ai Dukahtawng mung grai tsang ra ai madang de rai sai lo.
Moi... Masha maigan amyu ni shang pyi n mai ai Dukahtawng ngu ai lawk gaw ya Maigan amyu ni she lamu ga ni grai mari wa/hkyen wa nga ai.
Dai hta Hkau e, nang hpe naw san mayu ai. Malaysia nga ai Jinghpaw Wunpawng amyu sha ni gaw Tsawm shayi lata na ja ji hkyen nga ai hpe na lu ai. N myit mada ai sha www.shanglawt.blogspot.com kaw na shagun laika langai hti lu ai. Dai laika gaw ngai hpe bawnu ginchyai shangun nna, n mai yup ai shana ni jaw mat ai. Gara hku masing masa hte dai lamang hpe galaw na re kun?
Ngai chye mayu la ai.
Jinghpaw ni hta hpa mung hpa nan n nga shi ai ngu kam ai. Gawgap ra ai grai law ai. Myit masa lam, hpaji lam, laili laika, uphkang masa (Capacity Building). Nau law nna ngai n ka sai.
Dai lam ni gawgap na matu arang bang yang grau mai na nhten ngu myit lu ai. Tsawm shayi lata dat, tsa pyi lu dat, manau nau dat re sha galaw taw nga yang gaw hpang na ban prat na matu grai tsang ra ai madang re.
Naw hkring na law. Ngai mung nau chye nna gaw n re. Nang hte ningmu htai lai mayu nna re law.
Myit dum let,
Dakkasu na manang
(Ya, Philippines hta ngaw de hkawm nga ai wa)
Hpa n hten... manang langai tsun ai hpa Jinghpaw Export gaw SHAYI re nga ga hpe ninghkap mayu ai wa.
08 June, 2008
Jinghpaw lam lawm ai India na Seminar
http://www.india-seminar.com/2005/550/550%20karin%20dean.htm
Jinghpaw website ni yawng daram Nargis lam hpe madung shalun ma.
Puerto Princesa city
Philippines
Ndai laman na Jinghpaw website ni malawng gaw Cyclone Nargis a lam hpe madung shalun ai hpe mu lu ai. Shawoi hkan laga amyu sha ni a lam nau (nau) nang n ka ai KNG zawn re ai web pyi Nargis shiga hkrai hkrai...
Anhte Jinghpaw ni gaw ow ra kaw da nga yang dai kaw sa yu, dai kaw lo ngu yang dai de chyawm re ai myit jasat kun ngu myit yu hkrup ai.
Hpa majaw nga yang tinang hte seng ai shiga ni hpe tawng marang mi n ka mat nna dai Nargis lam sha kaw ta nga ai majaw re..
Ndai hku tsun nna ngai hku nna Nargis lam hpe n chye mayu ai n re. Hkrit kajawng nna grai ma matsan dum ai re.
Ngu mayu ai gaw madu a madung magam bungli hpe ma n mai dumhprut ai sha laga amu bungli hpe ma galaw yang grau kaja na re ngu myit yu ai re.
Tang madun ai myit san san hte sha
(Ningmu mai htai lai ai)
07 June, 2008
Daini Lapu hkrang zinlawng de sa
Palawan
Philippines
Daini Lapu hkrang zinlawng de sa chyai.
Mawdaw shawng jawn nna jak li bai jawn ai.
Grupyin yawng gaw hka chyu rai nna ... panglai kaw na zinlawng kasha re..
Ndai kaw na masha ni gaw grupyin hte seng nna grai chye na ma ai.
Hka ni ma grai san ai.
Ma kasha kaw na hkawt grai chye ai. Maza hpe shara shagu n kabai ai hte hka kata hkan na maza ni hpe hkali hte sa nna sai la ai.
Ndai zinlawng kasha kaw na Philippines mungdan a sut masa lam 11 percent hpe lu tam ya lu nga ai.
Laning mi yawn dik shang ai gaw US$ Billion mi jan ai re.
Manila kaw na nbungli jawn yang hkying hkum mi hte minute 10 daram jawn yang du ai.
Grai tsawm ai hte mungkan ga hpe grai tsawra ai Mayor up ai re.
Shi up ai 15 ning laman n kam na zawn re ai shang gumhpraw ni hte nam maling ni jat wa nna amu bungli grai lu jaw wa ai re.
Sumla ni hpe gaw hpang de she shalun sa na re.
Grai yup mayu wa sai.
06 June, 2008
Ah Dau nang hpa she galaw taw nga ai rai?
Nang hpa galaw taw nga ai ta? Shiga ni hti lu ai gaw myit n pyaw re nga ai.
Ndai hku she nga yang gaw nang na hkauna galaw sha ai lam hta jamjau sai i?
Hkau e... gara hku n chye di ai gaw.. Shat lit hpai nna mung n mai sai.
Gara hku di na ta? Ndai zawn re ai mabyin ni, tsinyam ni anhte kade naw hkam sharang ra na ta? Hkau e, anhte sharai ra sai. Shada shatan taw nga ai hpe hkring nna galaw nan galaw ra ai hpe myit yu sa ga.
Nanhte ni a matu ngai ya galaw ya lu ai gaw akyu hpyi ya ai sha nga ai law.
Aten gaw du wa na re law. Gara prat tim, shan kata kaw na byep ni gaw nga ai sha re.
Hkau, ramma ni hpe zinlum nna galai shai ai lama mi gaw galaw ra sai.
Anhte myit yu ga.
Galoi mi she ...
Raitim, hkau e, hkum myit htum. Anhte ramma ni n galaw yang kadai galaw na ta?
Jamjau ai hpe hkrum sai majaw hpa galaw ra na, gara hku galaw na hpe madung dat nna myit sa ga.
Nang hpe myit dum let,
Nbwisam
Daini Underground River de sa chyai.
Palawan
Duluyon Hotel
Daini Palawan zinlawng na panglai hkinggau de sa ai.
Mungkan hta hti hkum 6 shang taw nga ai World Heritage re ai Underground River de sa chyai ai re. Mau hpa re. Yesu a baw (Sai lwi taw nga ai zawn), Mari lungpu ni, Namsi namsaw ni, Dainosaw, lapu, masha chyawm taw nga ai zawn re ai ni grai law ai. Yawng gaw mara re. Masha galaw da ai n lawm ai.
Daina maga gaw Mayor Edward S. Hagedorn daw ai shana shat sha nna presentation hte ndai hku tsit tsawm wa hkra galaw wa ai lam madun dan ai. Ngut nna htunghking mahkawn ni, kahkrang ni hte shangwi shapyaw ai. Nkau hpun palawng ni gaw Jinghpaw maka hte grai nan bung ai hpe mu lu ai.
Jahtum gaw yawng hpe kumhpa jaw ai. Shamu dat yang marang htu ai zawn ngoi wa ai kawa hpe jaw ai. Kata kaw nlung kasha ni bang da sam ai.
Ndai ginra hpe grau chye mayu yang gaw... http://www.puerto-undergroundriver.com/ hte http://www.new7wonders.com/ de mai sa yu ai re.
Sumla ni gaw ndai net seng kaw upload n lu galaw ai majaw hpang de she shalun sa na re.
05 June, 2008
Daini Palawan de du
Pouerto Princesa
Philippines
Daini Palawan de du.
Hka zinlawng kasha re nna grai tsawm ai shara re. Maigan manam ni grai sa chyai ma ai.
Daina maga gaw Mungkan grupyin nhtoi masat poi hpe shanglawm nna Mayor daw ai dinner sha sai. Ndai kaw na masha ni gaw grupyin hpe makawp maga na grai myit lawm ma ai hte hpang na ban prat a matu grai galaw da ya mayu ai ni re.
Sumla ni hpe gaw hpang de she upload galaw sa na.
03 June, 2008
Mungdan Mahkawn hpe dum da ai re... Ga si gaw n lawm ai.
Ndai hpe Kachin Denmark kaw na la ai re.
Chyeju kaba sai law..
Madat ai hte nshung si she rung nga myit rawt wa ai.
Blogger ni a matu laika buk
Ndai kaw na mai download galaw la mai ai.
Ndai hkringdat hpe Yawhan Aung blogkaw na la ai re.
Mungdan Mahkawn
Wunpawng ningpawt rai nga
Ginru ginsa wunpawng mung majing rai nga
Jiwoi ni ... a wunli
Manu dan sut hpring tsup ai...
Anhte mung
Anhte ga
Anhte tsaw
Anhte ra
N htum n mat hkra makawp
Mungkan htum dingsa tut grin nga lu na.
Ndai kaw dip na mai madat ai. Ga si gaw n lawm ai.
02 June, 2008
Jose Rizal hpe hkam sha yu ai lam...
30.5.2008
Manila
Fort Santiago
Philippines a hero Jose Rizal hpe hkyuk da lai wa sai Spain ni a Fort Santiago de sa chyai ai. Dai kata de shang nna nau nna yang lagaw hkang ni hpe hpri hte bai kaup da ai majaw lagaw hkang ni gaw adan aleng rai nga ai. Dai gaw Rizal hpe sat na shaloi hkyuk kaw na shapraw wa ai shaloi na shi lagaw hkang re.
Ndai Fort Santiago de maigan manam ni grai sa chyai ma nna malawng gaw Korean ni re.
Fort Santiago kaw na bai wa ai ten, Rizal a lagaw hkang ni hpe kabye let ngai tsawra let myit dum nga ai Mungdan hpe shingran let ... ...
For more information...
http://www.philippines-travel-guide.com/fort-santiago-photos.html
Ngai hpe hkum dum yaw... Maji Bum, Hugawng Pa ... e...
"Moi gaw lam grai kaja ai rai nga. Du kaba Pan Awng gaw masha lai lam kaja hkra ayan galaw shangun ai. Mare masha ni hkum hkrit myit nga ai Du kaba a ga na yang yawng shimlam lu ai zawn..."
"Dai aten rai nga... Ledo lam nmaw hkan na shanglawt dap ni hpa galaw taw nga ai kun? marit nwai ai myiman hte..."
"Dai... Gauri bum nga ai re.. Myen ni htu lung wa ai shara rai nga..." Nbungli pyi n mu ga ai shanglawt hpyenla ni ... hkrat sum mat wa ai shara rai nga.
"Ndai gaw Hkang gap shara re. Myen dap (Hkang hpyenla) ni htu lung wa ai ten shanglawt hpyenla ni hkap gap abre da ai shara rai nga.
Mare kahtawng ni mat mat ai, hten za mat ai, wan nat katut ai, nnan bai de ai mare ni mung n grin... Shanhte a myi man ni, Buga masha ni a myiman ni, ngai n gwi yu ai. Nye salum na myiprwi ni, myu tsaw sai ni kapaw wa ai.
"Nkau gaw grai lagawn ai gaw... Kani sha hkai, pyawng sha lu nna nga mayu ai." pawt nsam hte Tsaba tsun wa ai. Moi gaw kani yi hkrai re, ya hpang de shanglawt hpyenla ni dan kau ya ai majaw nau n hkai mat ai. Tim, nkau gaw galaw dingyang re. N galaw yang ma sha na n nga, laga ma n chye galaw... Nkau gaw Ja htu let kashu kasha ni hpe Lawa hkan, Dumbang hkan jawng shalun ma ai."
Machyi makaw re yang gaw taw... Tsaba?
"Dai hku sha rai nga ai... grupyin na tsi mawan ni hte tsi, makhkalawng hkut, sai baw, akyu hpyi let sha rai nga. Malawng gaw mungchying masat n nga ai majaw hkawm sa hkawm wa yak nngai. Ahkyak ai gumhpraw mung n lu goi!"
Bai matut na....
Munghpawn Mungdan kyit hkai rung sa ai mahkrum madup
Munghpawn Mungdan a kyit hkai rung sa ai mahkrum madup gaw n lu malap na zawn she re.
Alum ala hkalum la ai lam n nga ai sha, ga ja hte shachyen shaga wa ai. Myen i ngu san yang Ngai gaw Jinghpaw re ngu tsun dat ai hte kalang ta myiman nsam mung shai mat nna ga grau ja wa ai. Maisau langai kaw madu a mying, hkringdat ka shangun, ta masat ka shangun nna bai wa shangun ai.
Manang ni hpe san yu yang Myen ni pyi dai kyit hkai rung de passport nnan galaw na hte passport aten jat la na hta lai nna galoi n sa ai lam chye lu ai. Shanhte tsun wa ai gaw dai masha ni gaw gumhpraw sha ma ai lam na lu ai.
Ngai Jinghpaw tai ai hpa byin a ta?
Hpang na anhte a kashu kasha, shu mashi shu masha ni tinang mungdan a kyit hkai rung de sa yang madu a aga hte alum ala hkalum la lu na matu shakut ra sai.
Mungkan mungdan shara shagu hta Chyit Chyai kumla, hkyeng, tist nsam re ai dawnghkawn hte Wunpawng sha ni hpe hkap tau la mayu ai.
Mungkan htum du hkra tut grin nga lu hkra ... ... ...
Mungdan e ... ... ...


c: text/html

text:
Daini July 18, jahpawt hkying 8 daram kaw nna Hpakan lam KIA Dung 6 ginra Hupa maga Myen asuya dap hte Mungshawa Hpyen Hpung (MHH) Dung-1 lapran gasat poi laja lana byin ai lam, ginra masha ni Jinghpaw Shiga Dap KNG de tsun ai.
KIA Dung (6) kata MHH Dung-1 ni nga ai Lai Nawng Hku ginra Hupa hta dap mying n chye ai asuya dap hte gap hkat ai lam re.
Ya na zawn Hupa hta majan byin nga ten, daihpawt hkying 10 jan ten Myen hpyendap Myitkyina Nampong Nbungli Daru na jet 2 hte helicopter 1 gaw Hpakan hte Danai maga man yawng pyen mat wa ai re.
Myen asuya a Nambat 3-lang na Munghpawm Simsa Lam Tsaban (21) Panglong Zuphpawng hpe July 11-16 Naypyidaw e galaw ai aten hta mung wuhpung lahkawng dap lapran Hpakan ginwang kata gasat gala majan ni byin ai re.

robotstxt: allowed

filter: keep


text:
Mali kaja n htoi mahka, July shata 26
Jinghpaw hku gaw Sangan ta
Marang kaja, yinam ta
Mungkan ntsa, malap n lu na
Chyeju madu Nu yan wa a poi bai du sai rai…
Hkik hkam poi, dai ni na n htoi
Annau ni yawng a malai
Chyeju madu Nu Wa ni yawng hpe
N dai awba laika hte shakawn shagrau, hkungga jaw dat n ngai law.
Oi….., Nu a hkri tung, ngai gaw naw hkalung
Mungkan ntsa, gara hku rai n pra
Nu yan Wa sha n nga yang wa
Dai ten kaw nna
Chyinghkai Nu gaw
Machyi shoi chyum, a kan sha magum
Sha mayu ai mung n wam sha,
Hkri tung na ma hpe n kam ja hkra,
Akan sha masawp, nye kasha shamawt n shamawt
Si na ntsang, si du hpe gumlang
Salat she hprwi, sai tum she li rai nna
Annau ni hpe shangai shaprat dat sai rai..
Mungkan a n htoi
Lamu a jan hpe, mu hkrup ai ten kaw nna
Nye a prat a n pawt n hpang, Nu a chyu dwi nnan
Hpa hpe mung rai n chye myit, Nu a chyu hpye sha marit
Nu a n htum lu ai tsaw myit, annau ni yawng a shingnip
Nu a tsaw myit n lu yang wa, annau ni gara hku n pra
Mungkan n tsa, shadawn n lu ai gaw
Chyinghkai Nu a tsaw myit nan rai mali ai.
Chying hkai Wa ai chyeju mung n mai malap,
Annau ni yawng hpe shaprat
Kasha myi man mu lu ai ten kaw nna
Kabu n gun, lamu n dung
Shi myit hta wa, ngai Kawa rai sai nga
Lahpum shachyen, hkrit myit hpe shaden
Nye kasha ni myit man n kaji u ga ngu,
Mungkan a sut hpe shi tam, u a hpre ai gaw hpang lam
Jahpawt jau jau rawt, a jan pi rai n shamawt
Hkau na pa de sa, ma ni sha na a mam nga
A nga sha gawt, na hking sha garawt
Ji grawng shat gaw shayaw,mayan gaw majaw
A jan gade mi ja, marang mi a sha rai
Yak hkak hkrum rai tim,
Kasha myi man mu lu yang wa, Shi myit hta ba mai sai nga
Bu hpun na mung n tsang ra, sha na mung ntam ra hkra
Chying hkai Wa gaw, annau ni hpe
Tam jaw tam bau, maka lai wa sai rai….
Hpung lam hta woi gin lum, Karai mungga hpe madun
Nawku hpung madung Karai a lam
Laban nawku jawng de woi sa, annau ni yawng hkum ra
Hkristan myit hpe bang ya, annau ni a ntsa
Kasi kaja jaw ya ai gaw
Chyeju madu Nu yan Wa nan rai…
Dai hta n ga,
Mungkan hpaji, laika chye hti
Laika jawng de woi sa, hpaji sharing la u nga
Yak hkak lam hpe myit hkum tsang,
hpaji n chye na hpe she tsang u nga
Mungkan n tsa n lu ai hta, n chye gaw grau yak ai nga
Sharin shaga, tsun madun let
Hpaji jawng de sa shangun ai mung, nu yan wa nan rai
Hpaji sharin la a ten hta rai tim
Tingsan gaw je wa, laika buk gaw kata wa
Jawng gawk hta, hta ai gumhpraw wa
Nu yan wa myit hta gahpra sai nga
Ma ni hpe gaw jaw mayu, n gu yam hpe sha hpaw yu rai
Myit ru myit tsang hkrum tim
Nu yan Wa gaw masha lahkam hpe woi shingkawt
Jam jau lam hpe a dawt rai nna
Annau ni hpe hpaji jaw ya sai rai….
Myu sha lam hta mung n hprang hkrat
Shachyen shaga lam hta mung n dinghprat
Kanawn mazum lam, masha yawng a manang
Wunpawng Nu yan Wa a kasha tai
Masha man hta a rawng la sai
Annau ni a masin hta wa, my tsaw myit hpa bang ya
Ngai Wunpawng Shayi Shadang sha
Gadai my hpe mung n hkrit ra
Shawa hpawng hpe ga, masha man hta nga ya
Dai ni annau ni wa, shawa man hta myi man pa
Annau ni a ningbaw tai, prat a majan hpe n hkrit sai
Marai rawng ai myit ni wa, annau ni yawng a n tsa
Masin kata dawk bang ya ai
Nu yan Wa nan rai.
Tsawra myit gade kaba
Sak jaw lam hta ntsun ra hkra kaja rai tim
Annau ni wa Nu yan Wa ntsa
Shut shai kau sai mara ni wa
Tawngban na pi n mai sana
Nu gaw sinpraw de sa u nga, ngai gaw sinna de sa
Wa tsun ai mung n madat, nye myit hpe sha shawng de dat
Pyaw lam hta baw bang ai wa, Nu yan Wa hpe pi malap sai nga,
Mungkan ntsa annau ni wa,
Nu yan Wa n tsa, n chye myit ai wa,
Annau ni a mara kaba rai sai re…
Rai tim Nu yan Wa gaw
Annau ni a tsa, mara n sawn ai nga,
N hkru ai ma hpe grau tsaw ai bai nga
Annau ni gade mi shut rai tim,
Mani sumsai let sha, Mara raw ya nga ai
Nu yan Wa nan rai….
Nu yan Wa a tsaw myit wa, n hkyet lu ai hka hpawt hpa
Na wa magang grau she lwi bang
Annau ni a masin hta wa, panglai hka hta pi grau kaba
Nammuk dara panglai, gade kaba dam la da rai tim
Nu yan Wa a tsaw myit gaw grau she dam lada
Annau ni a ntsa, htoi tu ai wa
Jan shata htoi ai hpa,
Nu yan Wa a chyeju tut lwi nga
Panglai hta pi grau kaba
Shadawn n lu sana, mungkan ntsa
Nu yan Wa a tsaw myit ni wa
Annau ni a ntsa dam lada kaba la nga ai rai…
Chyeju madu Nu yan Wa a poi n htoi hta
Annau ni wa myit malai sana, myit su sana
Nu yan Wa ra ai hku sha hkawm sa na
Annau ni shut ai mara, kalang bai raw ya
Hpang de nna gaw n shut lu hkra shakut na nga
Ga sadi jaw let,
Chye Wa Ningchyang, Hpang Wa Ningsang
Madu Karai kaw
Chyeju madu Nu yan Wa
Myit pyaw hkam kaja ai the
Annau ni hte shaning law law wa, rau nga lu u ga ngu,
Kyu hpyi ya let,
N dai Awba laika hpe
Hpung dim dat n ngai rai…


text:
Dap-up dingsa Ong Myit gaw, buga masha ni n chye ai sha lamuga dut sha tawn ::KNG
Dap-up dingsa Ong Myit gaw, buga masha ni n chye ai sha lamuga dut sha tawn ::KNG
Lawk kata kaw e, lapran lam n nga na matu matsun tawn ai majaw, Mare Shatsawm Jahtap Rung, (municipal office) kawn, Yan Gyi Aung mare lawk kata na lapran lam ni yawng, gat makau du hkra, lamuga shadawn nna dut hkyen nga sai lam, Yan Gyi Aung gat makau na masha ni kawn chye lu ai.
Ndai zawn, lapran lam ni hpe dut na matu shadawn nga ai hte seng nna, Yan Gyi Aung lawk masha ni mau jawng nga ma ai raitim, ganing n chye di rai nga ma ai lam, matut chye lu ai.
Taimu Ong Myit gaw, shi naw n htaw shi laman sha, lai wa sai June hta mung, shi hte seng ai rung jahpan, matsing buk hte laika ni ma hkra hpe wan nat jahten kau da sai re.
Lai wa sai June shata laman, Ong Myit gaw ginwang dap-up madang kawn Masat (1), Lahta Myenmung Laksan Majan Gasat Dap a dap-up madang de, aya shalun hkrum sai re.
Ta Tut
- Admin
- Number of posts : 30
Age : 30
Location : Singapore
Registration date : 2008-04-25
-


text:
Hugawng ginwang, Kahpan hka maga de lai wa sai bat hpang langai ya shani shamu shamawt shang wa ai Myen hpyendap na hpyen hpung ni hpe May shata 10 ya 6:45 am ten daram hta Dap Ba (2) npu na hpyen hpung ni hkan gap ai kawn gasat poi byin ai lam na chye lu ai.
Matut nna, Dap Ba (7) ginra, Sati Chyaw kawn Lagwi maga lai shang wa ai Tatma (33) kata na hpyenla n-gun (100) daram hpe Dung (33) hpyen hpung ni kawn May shata 9 ya 7:10 pm ten hkap gap ai hta Myen dap ni kawn 60 mm (5) lang bai nhtang gap bun ai lam chye lu ai.
Bai nna, Hpakant ginwang, Dap Dung (6) a Woi Maw post hte Nam Sai Zup shara (2) kaw May shata 10 ya 4:05 pm ten daram hta Myen dap ni htu shadut lung wa ai hpe Dung (6) hpyen hpung ni hkap shingla gasat ai kawn gasat poi byin ai lam na lu ai.


text:
Wednesday, January 18, 2017
MONICA KAIJI SENG NU
Slg. Columban Kaiji Hka Li hte Jan Gracy Zar yan a Shayi sha alat Monica Kaiji Seng Nu hpe 2017 January (2) ya shani USA, Fort Worth Mungdaw Fort Worth Mare na Harris Methodist Tsirung Kaba hta Karai Kasang a shaman chyeju a marang e ngwi pyaw hkam kaja ai hte shangai chyinghkai la lu sai.
Posted by Kaiji Naw Naw at 8:31 PM 0 comments
Labels: Sumla
NICHOLAS KAIJI LUNGSENG DU
Hopin Mare kaw shanu nga ai Sara Kaba Henry Kaiji Gam hte Jan Monica Nhkum Kai Htang yang a kashu, Slg. Paul Kaiji Naw Awng hte Jan Elizabeth Sumlutzin yan a kasha, Henlen Kaiji Lungseng Pan hte Augustine Kaiji Lungseng Awng yan a kanau Nicholas Kaiji Lungseng Du hpe 2016 December (5) ya shani USA Mungdan, Texas Mungdaw Fort Worth mare na Harris Methodist Tsirung Kaba hta hkam kaja ai hte sha shangai chyinghkai la lu sai.
Posted by Kaiji Naw Naw at 8:25 PM 0 comments
Labels: Sumla
Subscribe to: Posts (Atom)


text:
1Da ndai gaw Abraham a kasha hte Dawi a kasha, Yesu Hkristu a ahtik labau gawn ai Chyum laika rai nga ai. 2Abraham gaw Isak hpe shaprat wu ai; Isak, Yaku hpe shaprat wu ai; Yaku gaw Yuda hte shi a kahpu kanau ni hpe shaprat wu ai; 3Yuda gaw, Htama hta, Hparet yan Zerak hpe shaprat wu ai; Hparet gaw Hesrum hpe shaprat wu ai; Hesrum, Aram hpe shaprat wu ai; 4Aram, Aminada hpe shaprat wu ai; Aminada, Nasun hpe shaprat wu ai; Nasun, Salmun hpe shaprat wu ai; 5Salmun, Rahab hta, Bua hpe shaprat wu ai; Bua, Ruhta hta, Obed hpe shaprat wu ai; Obed gaw Yese hpe shaprat wu ai; 6Yese gaw Dawi hkawhkam hpe shaprat wu ai; Dawi gaw Uria a madu jan ngu na hta, Shawlumon hpe shaprat wu ai; 7Shawlumon gaw Rehoboam hpe shaprat wu ai; Rehoboam gaw Abia hpe shaprat wu ai; Abia gaw Asap hpe shaprat wu ai; Asap gaw Yosahpat hpe shaprat wu ai; 8Yosahpat, Yoram hpe shaprat wu ai; Yoram, Uzia hpe shaprat wu ai; Uzia, Yohtam hpe shaprat wu ai; 9Yohtam gaw Ahat hpe shaprat wu ai; Ahat gaw Hezekia hpe shaprat wu ai; 10Hezekia, Manase hpe shaprat wu ai; Manase, Amon hpe shaprat wu ai; Amon, Yosia hpe shaprat wu ai; 11Yosia gaw Babelon ginwang de bawng wa dung na aprat e, Yehkonia hte shi a kahpu kanau ni hpe shaprat wu ai; 12Babelon hta bawng wa dung nga ai hpang e, Yehkonia gaw Salahtila hpe shaprat wu ai, Salahtila, Zerubabela hpe shaprat wu ai; 13Zerubabela, Abiu hpe shaprat wu ai; Abiu gaw Eliakim hpe shaprat wu ai; Eliakim, Azura hpe shaprat wu ai; 14Azura, Zaduk hpe shaprat wu ai; Zaduk, Ahkim hpe shaprat wu ai; Ahkim, Eliu hpe shaprat wu ai; 15Eliu, Eliaza hpe shaprat wu ai; Eliaza, Mahtan hpe shaprat wu ai; Mahtan, Yaku hpe shaprat wu ai; 16Yaku gaw Mari a madu wa Yosep hpe shaprat wu ai; Mari mahtang gaw, Hkristu ngu ai Yesu hpe shangai wu ai; 17Shingrai, Abraham a aprat kaw nna Dawi a aprat du hkra, ahtik labau shi mali; bai, Dawi kaw nna Babelon hta bawngdung nga ai aprat du hkra, ahtik labau shi mali; bai, Babelon hta bawngdung nga ai kaw nna, Hkristu a aprat du hkra, ahtik labau shi mali li rai nga ma ai. 18Ya, Yesu Hkristu a shangai wa ai lam ning rai nga ai: Shi a kanu Mari gaw, Yosep e mahtan da nga sai rai nna, shan shada da garai n kanawn yang, shi gaw dai Chyoi pra ai Wenyi a majaw na-um nasin rai wa sai. 19Shi a madu wa Yosep chyawm gaw, dingman nga ai rai nna, shi hpe n shabrawng mayu wu ai majaw, shi e lagyim dat kau na maw nga ai. 20Ndai lam ni hpe naw myit aru nga yang, yu u, Madu a lamu kasa langai mi yupmang hta shi hpe hkum madun dan nna, Dawi a kasha Yosep e, na a madu jan Mari hpe la na myit hkum ru et; shi a na-um nasin gaw, dai chyoi pra ai Wenyi kaw na rai nga ai: 21Shi gaw shadang sha shangai na ru ai rai nna, nang shi a amying hpe, Yesu ngu nna shamying lu na rai nga ai: kaning rai nme law, shi a amyu hpe tinang a yubak mara kaw na hkyehkrang la na shi rai nga ai, ngu wu ai. 22De a lam yawng hte, dai Madu gaw myihtoi hta tsun ai ga dik wa u ga majaw byin wa sai. 23Shi gaw, Yu u, dai hkawnsek gaw na-um nasin rai wa na rai nna, shadang sha shangai na ra ai, Shi a amying, Emanuela shamying ya na maru ai, nga ai: de a ga lachyum, Karai Kasang anhte hte rau rai nga ai, nga ai re ai. 24Yosep gaw, yup pyaw kaw na rawt wa nhtawm, dai Madu a kasa shi hpe hkangda wu ai hte maren, galaw wu ai rai nna, shi a madu jan hpe la wu ai: 25raitimung, shadang sha hpe garai n shangai lu yang, shi hte n hkrum ai sha nga nga ai: dai shadang sha hpe, shi Yesu ngu nna shamying wu ai.
Copyrighted Material
Learn More


text:
Jinghpaw mung masa pati masum shanglawm ai, Jinghpaw Mungmasa Mahkri Shawn Zinlum Komiti, KPCC gaw arau jawm ta tut bungli galaw sa wa ai kaw ahkyak ai magam dap 5 hpe hpaw shabawn dat sai re.July praw 9 bat Kru Ya shani, Myitkyina mare Anglican Nawku Jawng Wang gawknu e galaw ai pati masum hkrum ra zuphpawng e ndai magam dap ni hpe hpaw dat ai re lam, KPCC a Shi Htawn lithkam Slg. Lum Zawng ya na zawn tsun ai.
“Dai ni gaw KPCC a magam dap (5) mung shawa mahkri shawn dap, Ja gumhpraw dap, Kachin bawsang myu lakung dap, Kachin state constitution drafing, shawa matut mahkai dap ni hpe hpaw la nna lit hkam ni yawng hpe shatsam lu sai.”
Matut nna, pati pawng hpawm lam hta n shang lawm shi ai Jinghpaw Wunpawng Amyusha Democracy Rapdaw Pati (KNC/KNCD) hte Lisu Amyusha Rawt Jat Pati (LNDP), yan a ningbaw ni hte mung tinang amyusha shawnglam a matu bawngban jahkrup mat na re lam, Slg. Lum Zawng tsun shalawm wa sai.
Ya KPCC kata hpaw dat ai magam dap ni hpe Jinghpaw Mungdaw Democracy Pati (KSDP) ningbaw Dr. Manam Tu Ja, Jinghpaw Wunpawng Democratic Pati (KDP) ningbaw Slg. Gumgrawng Awng Hkam hte Lawngwaw Myusha Zinlum lam hte Rawt Jat Pati (LNUDP) ningbaw Dr. Dau Hkam ni hku nna, bat Kru Ya shani ta masat hte hkap la shagrin dat sai re.


text:
Mungmyit Sinli Ga, Sam Mung Htunghking Ginjaw Manau Wang kaw October (4) hte (5) ya shani Kutkai Ginwang Bawng Ring Dap, Kutkai Buga Bawng Ring, Net Organization, RCM Kutkai , Metta hte NGO ni pawng hpawm nhtawm Mung Masa Sut Masa hkaja ai hpawng hpe galaw la lu sai lam Net Organization Lithkam Sara Num Lamai Mai Mai tsun kaw na chye lu ai.
Ndai hkaja hpawng hta Sara Tsai Yi kawn One Belt One Road hte seng ai lam hpe woi hkaja nna Sara U Maung Maung Soe kawn Myen Mungdan a Mung masa lam ni hpe hkaw tsun ningmu ginlen ya let Machyoi Hpung Rap Daw (TAT) kaw na Sara Dumsa Dau Hka kawn amyu sha ni a Mung masa hpaji hpe hkaw tsun sharin ya ai re hpe na chye lu ai.
Miwa Asuya a One Belt One Road sut masa masing hpe azi yu let chye na hkawn hkrang wa sai lam, 2008 gawda ai tara gaw Amyu Bawsang ni a nsen ningmu hpe jut de matsut tawn da ai hte Asuya mahtang woi gram lu hkra woi shakut ra ai lam hpe garan ginhka mu mada chye wa lu ai hte Amyu sha hte Mung Masa gaw, Hkum ding dek sai lam kata jung nga ra ai, Amyu sha Mung Masa Pinra hpe hkawn hkrang nga ra ai lam hpe ndai sharin hpawng hta hkaja la lu ai lam sharin hpawng hta sa du shanglawm ai ni tsun ai.
Ndai sharin hpawng hta Kuthkai Ginwang kata na ni nawn ai Buga langai mi hta na marai (4) saw shaga da ai rai nna Kuthkai buga hpung masha, RCM Kuthkai hte IDP na myit su salang yang marai (150) grup yin sa du sharin hkaja la ai re hpe chye lu ai.


text:
Sakhkung Munngdaw du Jinghpaw Wunpawng Ramma Hpung ni gaw May (11) ya shani Manmaw Muklum kata kaw na Ramma woi awn hpung ni hte hkrumzup bawngban ai lam galaw ma ai hpe na chye lu ai.
Ndai Ramma hpung ni gaw Lai wa sai shata mi tup Kanu mungdan kaw n-gun madun ai Ramma Hpung hpe madi shadaw ai hte May praw ( 8 ) ya shani Myitkyina mare de du yu wa ai ni rai nga ai.
“Kanu mungdan kaw n-gun madun ai hpe madi shadaw ai hku nna Anhte a shara kaw htuk manu ai hku mai galaw ai raitim Anhte kaw na Ramma ni hte Kanu mungdan kaw na Ramma ni mahkri shawn nna Myusha magam bungli ni hta rau sha jawm galaw sa wa lu na matu yaw shada ai majaw du yu wa ai lam re” nga nna Sakhkung mungdaw du Jinghpaw Wunpawng Ramma Lithkam tsun ai.
Ndai zawn kanu mungdan na ramma ni hte wa du mahkri shawn ai lam gaw shawng nnan lang re hpe shi sawk Ah Roi Seng tang madun da ai.


text:
Myen hpyen atsu ya gaw UN kaw na sha lai jaw ai lu sha ni hpe 9/05/2008 ya shana 9:oopm hta Yangon mare nbungli daru hta zing da hkrum sai rai nga ai ,nbungli 2 hte htaw shang wa ai malu masha ni hpe tara n-shang ai rai ni lawm ai nga n-na zing da ai rai nga ai WFPgaw ndai zawn zing da hkrum ai majaw myen mung de sha lai ya na rai ni hpe naw jahkring da sai re,myen hpyen atsu ya gaw ya ten du hkra mung kan kaw na garum matum lawm na masha ni hpe pat da ding yang rai nga ai.
စကၤာပူကေန ကရာေတးေရႊတံဆိပ္ယူၿပီးျပန္လာတဲ့ Kachin
4 weeks ago


text:
时间:2018-05-24 16:17:41
Ndai lapran, Yinkyang ginwang hkumhkrang ama hkam gungmani ma shadon sharam shangai shaprat hkala nba ama hkam mu htam gok na magam gun masha ni hte Htaihpyin gat mare na shadon sharam shangai shaprat dap magam gun masha ni go, Htaihpyin gat mare na shadon sharam shangai shaprat nta dinghku hta hkala nba hkrum ai ni hpe gumhpro sa lajang jo ma ai. Htaihpyin gat mare ko shadon sharam shangai shaprat ama hkam gumhpro bang ton ai htinggo 1372 rai yang, ndai lang htinggo 4 na masha marai mali si hkala hkrum ai majo, htinggo 4 hpe gumhpro lajang jo sai.


text:
时间:2017-04-17 16:26:07 来源:德宏团结报
Langai. Nbung nsa maza
Nbung nsa maza bapyin shadang jahten shaza madang ko wa du nna, matut mahkrung hkrang hte shinggyim masha man man rai nga pra na rot galu gaba wa na lakung lama jahten shaza kau ya, masha hte hkrung jahkai ni hpe shaza hkra ai masa hpe go nbung nsa maza hkra ai nga sai. Nbung nsa maza hkra ai lam go shi hkrai byin wa ai lam nga ai, ga shadon nhprang wan hkru, sharo wan hkru, nlung tsam mat re. Masha e jahten shaza ai lam mung nga ai, ga shadon jak rung maza nsa, modo maidang nsa hte akri rai gapo re. Shinggyin masha ni galo lu galo sha ai lam majen je mat wa ai nga yang, dagu sut lang jahtum shama ai hte rau, maza nsa, wan ningmu ni hpe nbung nsa ko hte shamong bang dat sai re nga yang, nbung nsa sanseng lam hpe grai wa hkye hkra nga ai.
Ningja maza
Ja dinglai ai ningja e shinggyim masha ni galo lu galo sha, nga sat nga sa htingwan ni hta ningja maza hkra ai manghkang pru wa chye nga ai. Mu mada ai ningja, hungwaisen ningja hte tsiwaisen ningja re. Mu mada ningja mayu e mu ga dik ai go myi lat ningja re, ga shadon shana nan hkra ai modi wan ningja, jan ja dik ai shaloi myu nta pat shakum ko nna nhtang htong nan ai janningja, dat hte hpri gang matut ai ko na ningja, hpri hte pat shabyo ai ko ningja ni myi jahten ya chye nga ai.
Masum. Nsen maza
Na maza nga ai nsen go ana lo lo shabyin dat chye ai, mu ga ai go: Salum gahprap n man, sai tso wa. Shatkan hpye shabung ana hte shat kan hte pu matut shara hpye shabung. Shayi num ni a hkum hkrang n-gun shanut, numhking n man mat, ma hkum num ni nbya bya shadang tso jat wa rai chye nga ai. Myit ningtsing, pot sindong, myit maju n jung hkro rai wa chye ai.
Mali. “Nsam hpro maza” a shaza lam
“Nsam hpro maza” go balasatik hpro maza hpe ngu ai re. Shi n gaja lam go: 1. Myu htingwan jahten ai. 2. Masha hkum hkran hkamja lam jahten ai. Gabai kau sai balasatik hta go machyi jinu hte ana ganu nga, brat ai shara re. 3. Hkai ningmai jahten shaza: Ga jahten, hkai ningmai hka marom la hte ru galu gaba wa na hpe pat shingdang kau ai.
Manga. Nga sat nga sa maza hka na madung maza rai
Nga sat nga sa maza hka go shat gok, hka shin gok, namdum re ko nna lui pru wa ai hka maza hte maza rai ni re, shi bo hpan go myu masum rai nga ai: 1. N tun rai, maza hkra rai ko na 40% du nga ai. 2. Atong along re rai, maza rai ko na 10% du nga ai. 3. Byo rai, maza rai ko nga 50% du nga ai.Rai ndai ni lo malong go gung ningtuk n rong ai hkrai re. Dai hta lai nna, Myu shagu hpri jahkai hte myu shagu gashin shatsai rai, gaji hkrung rai lo lo mung no lom nga ai.


text:
时间:2017-12-14 17:36:21 来源:德宏团结报
Prat lak 21 ning shang wa ai ko nna anhte mungdan na malu masha ni mung grai laklai shai mat wa sai, raitim wa-shan go grau ahkyak madung ai shan rai langai mi no rai nga ai, mung masha ni a nga sat nga sa madang tso jat wa magang, shan mung grau gaja ai shanzin she lo mari sha ma ai majo, gatya hta shanzin hpan wa grau lu dut sha nga ai. Ya ndai ko go wa nli gaja jahpre ladat hte shazin hpan wa yo shapro ladat shachyen dan na
Wa nli shong lata la nna nli gaja jahpre la na lam. Nli jahpre la ai go amyat grau jat lawan na ahkyak ladat rai nga ai. Anhte mungdan na wa yo ai ni tsomra ning chyam dinglik lai wa yu ai hpang, anhte mungdan jut shara magup hta mai yo ai wa nli gaja jahpre la na ladat dinglik shapro ton lu masai, dai hpe gadai mung gadai a ginra masa hta hkan nna mai lata yo nga ai. Wa yo ai ni ja gumhpro grau lu tam jat la na matu, wa nli gaja shong jahpre la ra nga ai, wa nli gaja jahpre la na rai yang gatya masa hta hkan nna, gatya manu grau tso ai bo wa nli jahkpre la ra ai. Wa nli gaja jahpre la na rai jang lawu na lam lahkong galo gaja ra ai: 1. Nli gaja ai wa ganu shong lata la ra ai. Nli gaja ai wa ganu go mayat jat lawan, wa gasha ni hpe atsom chye lahku, chyu ntsin lo, ana htang n-gun ja re hta n-ga, tingnang ginra hte htuk ai nli lata la ra ai. Ga shadon: Htaihu wa ( 太 湖), Gyinfa wa( 京 华), Rungchang wa( 荣 昌) re ni grai hkrak ai. Anhte mungdan hta jahpre la ai Shanghai wa hpro(上海), Hube wa hpro(湖北), Begyin wa hpro(北京), Habe wa hpro(哈白) re ni mung wa ganu nli shatai yang grai mai nga ai. Nli shalun la na wa la hpe go, gaba galon lawan, wa-shat sha tsom, hpyi shan tsom, ana htang n-gun ja, mayat no gaja, mayat grau gatu re lata la na. Ga shadon: Changbe wa(长白), Dabe wa(大白), Dulohke wa(杜洛 克) re ni grai gaja ai, Changbe wa ganu mung grai mayat jat lawan ai majo, shong nnan na wa nli ganu shatai ma ai. Dabe wa a pra hkrung lai go Changbe wa hte ganoi maren sha re, anhte mungdan lo malong shara hkan go Dabe wa la ko nna nli shalun la ma ai, Dabe wa ganu mung grai mayat ai majo, wa nli ganu shatai yang grai mai ai.
Wa nli hpe ladat myu 2 hku nna mai jahpre la ai: Myu mi go Eyen zagyau ladat(二元杂交), ndai bo ladat go nli n bung ai wa ganu hte wa la hpe jahpre la ai re. Mayu e go Yanghtu eyen zagyau ladat(洋土二元杂 交) lo lang ma ai, ndai bo ladat go wa lamyu lahkong hte wa ganu myu 5 hpe jahpre la ai re, ndai hku jahpre la ai wa go wa-shat sha tsom, gaba lawan, ana htang n-gun ja, mayat jat lawan rai nga ai. Madu ginra na wa ganu hte Changbe wa la shing n rai Dabe wa la hte jahpre la tim grai mai ai, ndai hku jahpre la ai wa go hpum lawan nna, shanzin htam 50% daram rong ai. Sutgan grau rot jat ai shara hkan go ndai hku jahpre la wa wa nau n lu dut sha ai majo, ndai bo ladat nau n lang masai, dai shara hkan go Yangyang eyen zagyau ladat lo lang ma ai, ndai bo ladat go wa nli myu lahkong ko nna nli shalun la ai rai nga ai ga shadon: Changbe wa la hte Dabe wa ganu hpe jahpre la tim mai nna, Dulohke wa la hte Changbe wa ganu hpe jahpre la tim mai ai, ndai hku jahpre la ai wa mung grai gaja ai. Bai myu mi go Sanyen zagyau ladat(三元杂交), ndai bo ladat go wa la myu 3 ko nna nli shalun la ai re, ya yang grau lang ai go ndai bo ladat rai nga ai. Sutgan grau rot jat ai shara hkan go Yangyang htueyen zagyau ladat(洋洋土二元杂交) lo lang ma ai. Ndai bo ladat go yanghtu eyen zagyau ladat hku jahpre la ai wa ganu hte wa la nli myu lahkong hpe bai jahpre la na, Dabe wa, Changbe wa hte Htaihu wa go wa gasha grai lo hkra chye woi ai majo, ndai bo ladat lang yang grai mai ai, ndai hku jahpre la ai wa go lani mi hta hke 700 daram lu gaba jat nna shanzin lo ai majo, gatya hta grai dut sha pyo nga ai. (Bai matut hti ga)


text:
SARA AWNG MYAT HPE MYEN HPYEN NI SHAGA NNA SAN JEP
Labels: Jinghpaw Mung Shiga
3 comments:
- Larin said...
-
Manang sara Awng myat a n-tsa Karai chyeju lawm nga ai hpe kam ai hte tut nawng lawm nga na matu kyuhpyi dat ai...... Hpa hkum tsang yaw Awngmyat, anhte galoi mung kyuhpyi nga ai.... hkamja lam sadi nga u yaw... sadi maja let hkawm sa hkawm wa u yaw...
- September 15, 2012 at 12:17 AM
- Anonymous said...
-
grai na myit machyi ai rai tim sara awng myat hte galoi mung kk gaw rau rai nga nare hpe kam ai hkamja kam sadi u yaw.hkamja nga yang hpabaw amu rai tim dang manga lu ai KK tut bau sin u ga....
- September 15, 2012 at 8:21 AM
- lamungnawnaw said...
-
sara hte hpu brang shawng yan a n.tsa kk tut bau sin nga u ga.dai chyoi pra wenyi gaw sara kaw shanu nga na lam shagu hta AWNG wa u ga.
- September 15, 2012 at 4:00 PM


text:
By Sau Ka-mai 1948 ning January shata (10) ya gaw, Jinghpaw Mungdaw byin pru hpang ai n’htoi re. Britisha Asuya a lata na Myen
Laksan
Hkawm Wa (Kunle) Rev. Yo Jawng Hawng Hkawng A Magam Gun Prat Labau Kadun
Sawk sagawn ai, Rev. Dr. N-Gan Tang Gun Mungkan Madang hte Shingdaw Lu ai Sasana Hkrun Lam. Tsaban 20 ning a kaang prat hta
2011 Ning June (9) Kaw Nna Myen Hpyen Dap Ni Wunpawng Buga Ginra De Majan Shabyin Chyinglau Rawng Wa Ai Majaw Byin Hkrum Hkra Nga Ai Sat Lawat Tang Madun Ai Lam
2011ning June shata (9) ya shani Myen hpyen Dap ni kaw nna majan baw hpang dat masai. Dai majan hpe KIO maga hku nna
KACHIN HPE SAWK SAGAWN DINGLIK MARAM YU YANG. (Lamu ga Masa hte Ginru Ginsa Hkrang) ( Part-1)
KACHIN HPE SAWK SAGAWN DINGLIK MARAM YU YANG. [ Prat dingsa Kachin ahtik labau hpe tsunlu na matu, lakap shamyet na sakse sakgan ni
Sarama Kaba Manam Ah Nan (Shawnghtawk Tsing Pan) a labau
Shawng de Manmaw Ginwang, Manje Ninghtawng, Shawnghtawk mare hta nga lai wa nna, ya Myitkyina Ginwang Janmai Buga, Hpung lawk (8) kaw shanu nga
SHARE SHAGAN
Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa sai) hte Jawng Saranum Lahpai Nang Htang yan
Pulitzer Kumhpa Kaba Madu Hkangda Esther Htu San
Ya hte kade nna shi ai aten hta sha shiga mungkan hta tsaw dik masat da hkrum ai Pulitzer kumhpa kaba hpe Wunpawng shayi
LABAU GINSHI
DU DAJU LAHTAW ZAU SENG A LABAU KADUN Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa
Wunpawng Mungdan Shanglawt Hpung Ginjaw Komiti Tingyang Up a 2015 Ning, Share Shagan Masat Ninghtoi Shatsam Mungga
WUNPAWNG BAWSANG NI
Ka ai – Sara Pungga Ja Li Wunpawng labau hpe hkai yang, Wunpawng sha ni bawsang kru a kaji kaw na hpang ra na


text:
Thursday, January 18, 2007
Singapore na laika
Do you like this story?
Hkau Gumzet Uma hte hku hkau manang ni!!!
Kabu gara ai hte ngwi pyaw hkam kaja ai chyeju gaw n-dai 2007 ning tup hta WA KARAI wa kaw na tut shaman ya nga u ga law.
Nang drop ya ai shiga e-mail ni yawng hkra a matu nanhte daide nga manaw manang ni yawng hpe chyeju dum nga n-ngai.
Anhte a yaw shada ai ban dung shadaw de du wa lu hkra jut shara mi kaw na manu mana manu dan ai hku madi shadaw lawm nga ai hkau nang hte rau KNO hte KDA na chyu-rum ai myutsaw Jing Hpaw Wun-Pawng manaw manang ni yawng hpe n-dai laika kadun hte hkrum shakram dat n-ngai.Galaw sa wa ra na magam bungli ni grai law law wa mi nga ai hta na ti-nanag man hta galaw ra-ang nga ai magam lit ni hpe galaw sa nga ai nanhte hpe mu lu ai majaw Wa Karai hpe mung chyeju dum ai.Nanhte galaw sa nga ai lam ni yawng hpe mung na chying wa kabu n-gun lu nga n-ngai.Du wa na Febuary hta Denmark mung dan hta galaw na Rawt malan program a matu kaja hkrak dik ai maga hku n-na lu galaw hkra kyu hpyi myit dum dat n-ngai.Mung kan masha ni mu mada ai hku anhte shakut sa wa ai zawn Hpung Shing Kang hte hpring tsup ai Hpan Wa Karai mu mada ra tsaw ai hku n-na mung anhte yawng sadi sahka hte hkawm sa shakut shaja sa wa ga ngu n-na nye a mu mada ai lam hpe n-dai laika kadun hte ka shawn dat n-ngai.Anhte Singapore ga e nga chyu-rum wun pawng myu sha kaji kaba yawng hkra hte wa mung rau sha myit mang hkrum let nang ngai wa mi n-nga hkat ai sha lu kahkyin ai ram kahkyin gum din let hpawng de nga ga ai.Ra ang wa ai lam ni hta mung tut madi shadaw karum la hkat lu hkra lam tam let matut mahkai hkat nga ga.Mung kan pin ra n-tsa hta pra nga ai anhte Jing Hpaw Wun-Pawng myu sha ni a hkrum hkra nga ai tsim yam kaji kaba mahkra hte hpe Hpan Wa Karai gaw majoi n-yu shalai kau na sai.N-dai shaning n-nan hte rau dai ning 2007 ning tup hta "LAK LAI SHAI AI CHYEJU NI HPE ANHTE HKAM LA WA NA RE NGU MYIT SHING RAN MU LET , HKAM LA LU WA NA CHYEJU NI HPE LA DING DA NGA GA LAW" ngu n-na n-dai laika ngau kadun hte rau hkrum shakram n-gun jaw dat n-ngai law.
Tut kyu hpyi nga ga. Karai Wa gaw anhte a hpyen "JAUBU" re. Ra ai lam ni yawng shi hpe ap ga. Shi hpe "SHAGRAU" ga. Mung kan ting hpe "UP HKANG NGA AI HKAW HKAM" mung rai nga ai. SHi hta a-sak hkrung hkawm sa nga ga. Shi hta manoi manat ai wa gaw A' nga ai. "GOD IS LOVE" Yawng a n-tsa hta Karai Wa tut lam woi bau sin makawp maga nga u ga law.
Myit dum kyu hpyi nga ding yang hte,
Hkau Mahka Brang Ja
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
ABC(American Baptist Churches, USA) kaw na Hpung magam gun ni hku n-na, malaysia tsim yam masa hte' seng n-htawm, chye mayu ma ai majaw, malaysia nga myen mung myu baw sang shagu hpe woi awn nga ai, tsim yam uhpung uhpawng ni hte' shana shat sha let, hkrum shaga lai wa masai.
Dai hta, February 13 ya, shana hkying sanit(7) daram hta, KRC(Kachin Refugee Committee) hte' CRC(Chin Refugee Committee) kaw na, ningbaw ningla ni hte ABC kaw na magam gun ni shana shat rau sha let hkrum shaga ai lam galaw lai wa sai hku re. Bai n-na, February 13 ya shani hta e' mung, UNHCR kaw na n-nan shatsam da hkrum sai, Malaysia UNHCR lit hkam Officer kaba hte' mung hkrum shaga lai wa sai lam chye lu ai.
KRC Ningbaw Sara Labang Naw Seng kawn, Manau Shadung a lachyum hpe sang lang dan nga yang
N-dai ABC kaw na ni gaw, Malaysia, Thailand kaw na USA mungdan de' du wa ai tsim yam n-kau(madung Hkang (sn) Chin hte Karen) ni hpe, garum shingtau(sponsor) galaw ya nga ai re lam chye lu ai. Dai hta, Jinghpaw gaw, hti dang daram sha naw re lam chye lu ai. Shanhte garum ai ni gaw, ma hkra ngu na daram Hkristan Hpung masha ni hkrai rai nga ai.
ABC, KRC, CRC magam gun ni
N-dai malaysia kaw na tsim yam masa hpe maram ngut ai hpang, Thailand kaw na, tsim yam ginsum(camp) de' bai sa n-na, dai kaw na tsim yam masa ni hpe mung wa sagawn maram yu na re lam chye lu ai.
Hpung dim a kyu hpyi nga yang


text:
Yehowa A Tara Rap Ra Ai Hte Matsan Dum Myit Hpe Kasi La U
“Malang ai hku tara dara mu; langai hte langai tinang a hpu nau wa hpe n-gaw nwai ai hte matsan dum ai myit madun mu.”—ZEHKARIA 7:9.
Mahkawn: 125, 88
1, 2. (a) Karai a tara hte seng nna Yesu gara hku hkamsha ai kun? (b) Laika ka sara ni hte Hparishe ni gaw tara hpe shut shai ai gara lam hku hkan sa nga ai kun?
YESU gaw Mawshe a tara hpe tsawra ai. Dai gaw mauhpa n re. Hpa majaw nga yang, dai tara gaw Yesu a prat hta ahkyak htum ai wa re ai shi Kawa Yehowa kaw nna sa ai majaw re. Shakawn 40:8 hta Yesu gaw Karai a tara ni hpe grai tsawra ai lam ndai hku tau hkrau tsun da ai: “Nye a Karai Kasang e, na a myit hkan nang na ngai ra nga nngai; Nye a kraw lawang hta na a tara rawng nga ai.” Karai a tara ni gaw hkum tsup ai, akyu nga ai hte teng sha hpring tsup wa na hpe Yesu gaw shi tsun shaga ai lam, galaw ai lam ni hku nna sakse madun wa ai.—Mahte 5:17-19.
2 Hpyi hpun ai laika ka sara ni hte Hparishe ni gaw Karai a tara hpe rap ra ai hku n mu hkra galaw ai, shut ai hku hkan sa nga ai hpe mu ai shaloi Yesu grai yawn ai. Shanhte hpe shi ndai hku tsun ai: “nanhte gaw shingtawn pan, pansoi; hpakkyi tum re ai ni hta na, htamshi hta htammi lahkawn la” ai. Shanhte gaw grai kaji ai tara ni hpe gaw atsawm hkan sa nga ai. Rai yang, hpa byin nga ai kun? Yesu ndai hku sang lang dan ai: “dai jep ai tara hta lawm ai grau akyu rawng ai, dinghpring ai, matsan dum chye ai hte kamsham ai lam hte hpe nanhte lai kau da myit dai.” (Mahte 23:23) Hparishe ni gaw, Tara a lachyum hpe n chye na ai sha, shanhte gaw kaga masha ni hta grau kaja ai ngu shadu ma ai. Raitim, Yesu gaw tara ni a lachyum hte dai tara ni gaw Yehowa hte seng nna hpa hpe madun nga ai hpe chye ai.
3. Ndai sumhpa hta hpa lam hkaja na kun?
3 Hkristan ni gaw Mawshe a tara hpe n hkan sa ra sai. (Roma 7:6) Rai yang, Yehowa gaw Chyum Laika hta tara ni hpe hpa majaw bang da ya ai kun? Tara ni a shingdu hta nga ai npawt tara ni gaw, “grau akyu rawng ai” hpe chye nna, hkan sa shangun mayu ai majaw re. Ga shadawn, hprawng shingbyi na mare ni hpe lajang da ya ai kaw nna hpa npawt tara ni hpe chye lu na kun? Shawng na sumhpa hta, hprawng hkawm ai masha gaw hpa galaw ra ai lam hpe anhte hkaja nna chye wa sai. Ndai sumhpa hta gaw, Yehowa hte seng nna shingbyi na mare ni gaw anhte hpe hpa sharin ya ai, shi a atsam ningja ni hpe anhte gara hku hkan sa mai ai lam chye lu na re. Ga san masum a mahtai ni hpe chye lu na re: Shingbyi na mare ni gaw Yehowa a matsan dum myit hpe gara hku madun dan ai kun? Dai gaw asak hte seng nna Karai a ningmu hpe hpa sharin ya ai kun? Dai gaw shi a hkum tsup ai tara hpe gara hku madun dan ai kun? Dai lam ni kaw nna, sumsing lamu Kawa hpe anhte gara hku kasi la lu na lam chye hkra shakut u.—Ehpesu 5:1 hpe hti u.
Shingbyi Na Mare Ni A Shara Gaw Karai A Matsan Dum Myit Hpe Madun
4, 5. (a) Hprawng hkawm ai masha gaw hprawng shingbyi ai mare de aloi sha du lu na matu hpa ni galaw da ya ai kun? Hpa majaw kun? (b) Dai gaw Yehowa a lam hpa sharin ya ai kun?
4 Yehowa gaw hprawng shingbyi na mare kru hpe aloi sha mai sa ai shara hta lajang da ya ai. Shi gaw Israela ni hpe Yawdan hka a lahkawng maga hta masum hpra lata na matu tsun ai. Hpa majaw kun? Hprawng hkawm ai masha gaw dai mare de aloi sha sa lu nna lawan du lu na matu re. (Bu Hkawm 35:11-14) Dai shingbyi mare de sa na lam nmaw ni hpe mung kaja hkra galaw da ya ai. (Tara Jahprang 19:3) Yuda htung hku nna dai mare ni hpe atsawm mu lu hkra, lam ding yang kumla ni shakap da ya ai. Israela ni hta hprawng shingbyi na mare ni nga ai majaw, ndum shami masha sat hkrup ai Israela masha gaw, kaga hpara ni hpe nawku na matu gung lau hkrum chye ai kaga mungdan hta shingbyi shara n tam ra sai.
5 Ndai lam hpe myit yu u: Masha sat ai wa gaw si dam hkrum na ngu Yehowa hkang da ai. Raitim, ndum shami masha sat hkrup yang, dai wa hpe matsan dum myit hte makawp maga lam lu na matu mung shi lajang da ya ai. Chyum hpaji du langai tsun ai hku nga yang, hkawm sa na lam ni, hkan sa na lamang ni hpe lajang da ya ai majaw, dai hpe chye na loi nna hkan sa na matu mung loi ai. Yehowa gaw shi a mayam ni hpe ari jaw na matu yu nga ai n hkru ai tara agyi n re. Shi gaw “nachying matsan dum chye ai” wa re.—Ehpesu 2:4.
6. Hparishe ni gaw Yehowa a matsan dum myit hpe kasi la ai kun? Sang lang dan u.
6 Hparishe ni gaw kaga ni hpe matsan dum myit sharawng awng let n madun mayu ai. Ga shadawn, marai langai ngai gaw dai mara hpe sha, masum lang hta grau nna tawt lai yang, Hparishe ni gaw dai wa hpe mara n kam raw ya ai ngu Yuda htung hta tsun da ai. Yesu gaw shanhte a myit masa kade daram shut nga ai hpe chye lu hkra, Hparishe langai hte kang hta ai wa a akyu hpyi ai ga shadawn hpe tsun dan wa ai. Hparishe wa gaw ndai hku tsun ai: “Karai Kasang e, ngai gaw hpya lu hpya sha ai, n ding n man ai, num shut num shaw re ai masha gale ni hte n bung nngai hta n-ga, ndai kang hta ai wa zawn pyi n rai nngai majaw, ngai nang hpe shakawn nngai.” Yesu hpa hpe tsun mayu ai kun? Hparishe ni gaw “masha kaga hpe hpa n nawn ai” sha n-ga, masha ni gaw matsan dum myit ra nga ai hpe mung n myit ya ma ai.—Luka 18:9-14.
7, 8. (a) Yehowa a matsan dum myit hpe gara hku kasi la mai ai kun? (b) Kaga ni hpe mara raw ya na matu anhte hpa majaw myit shagrit shanem ra ai kun?
7 Hparishe ni hpe n re ai sha Yehowa hpe kasi la u. Matsan dum myit hte n-gaw nwai myit hpe madun u. (Kolose 3:13 hpe hti u.) Nye mara hpe raw ya rit ngu masha ni sa tsun gwi ai wa byin hkra galaw u. (Luka 17:3, 4) Tinang hkrai ndai hku san u: ‘Masha ni ngai hpe chyahkring hkring shut hpyit yang pyi, mara hpe alawan hte aloi sha raw ya ai kun? Ngai hpe shut hpyit ai (sh) hkra machyi hkra galaw ai wa hte simsa hkra galaw na matu ngai ra sharawng ai kun?’
8 Mara raw ya na matu anhte hta shagrit shanem ai myit nga ra ai. Hparishe ni gaw kaga ni hta grau ai ngu shanhte hkum shanhte shadu ai majaw, mara raw ya na matu n ra sharawng ai. Raitim, anhte Hkristan ni gaw shagrit shanem let “tinang a hkum hta manang wa hpe shagrau sha-a” nna, mara raw ya ai. (Hpilipi 2:3) Anhte hkum anhte ndai hku mai san ai: ‘Ngai gaw Yehowa hpe kasi la nna myit shagrit shanem ai lam madun nga ai kun?’ Anhte myit shagrit shanem yang, kaga ni gaw mara raw ya na matu tsun gwi wa nna anhte mung shanhte hpe mara raw ya na matu loi na re. Matsan dum myit madun na matu lawan u. Pawt sindawng ai hta lanyan u.—Hpaji 7:8, 9.
Asak Hpe Manu Shadan Ga, “Masha Sat Ai Yubak Na A Ntsa E N Du Lit Ga”
9. Yehowa gaw asak a manu dan ai lam hpe Israela ni chye hkra gara hku karum ya wa ai kun?
9 Hprawng shingbyi na mare ni tawn da ai madung lam langai gaw, mara n kap ai wa hpe sat hkrup nna masha sat ai yubak n du hkra, Israela ni hpe makawp maga na matu re. (Tara Jahprang 19:10) Yehowa gaw asak hpe manu shadan nna masha sat ai hpe n ju n dawng ai. (Ga Shagawp 6:16, 17) Tara rap ra ai hte chyoi pra ai Karai Kasang gaw ndum shami masha sat hkrup ai lam hpe mung ahkyak shatai ai. Marai langai gaw n myit mada ai sha masha sat hkrup yang, shi gaw matsan dum myit lu ging ai. Raitim, shi a masa hpe myitsu salang ni hpe shawng sa tsun dan ra ai. Myitsu salang ni gaw, ndum shami sat hkrup ai ngu tara jeyang yang, hprawng hkawm ai masha gaw shingbyi ai mare hta hkinjawng agyi n si dingsa nga ra ai. Hprawng hkawm ai wa gaw, dai mare hta shi a prat ting ngu na daram nga ra na lachyum re. Dai lamang gaw asak a manu dan ai lam hpe Israela ni chye na matu re. Asak madu hpe hkungga ai hku nna, shanhte gaw kaga ni a asak hpe shoihpa byin shangun na lam yawng hpe dang lu ai daram koi ra ai.
10. Laika ka sara ni hte Hparishe ni gaw kaga ni a asak hpe manu n shadan ai lam Yesu gara hku madun dan wa ai kun?
10 Yehowa hte n bung ai sha, laika ka sara ni hte Hparishe ni gaw masha ni a asak hpe manu n shadan ma ai. Yesu shanhte hpe ndai hku tsun ai: “Hpaji sumsaw gaw nanhte kyem da myit htawm, tinang dai mung n shang, shang mayu ai ni hpe mung, nanhte hkum shadang da myit dai.” (Luka 11:52) Yesu hpa hpe tsun mayu ai kun? Laika ka sara ni hte Hparishe ni gaw masha ni hpe Karai a mungga sharin ya ra nna, htani htana asak lu hkra karum ya ra ai. Raitim, dai hku galaw na malai, “Asak Madu” re ai Yesu hpang de masha ni hkan ai hpe pat shingdang ma ai. (Kasa 3:15) Dai lam hku nna, shanhte gaw masha hpe hten byak ai lam de woi sa nga ai. Laika ka sara ni hte Hparishe ni gaw gumrawng nna tingkyeng myit nga ai majaw, masha ni a asak hpe manu n shadan ai. Grai n hkru nna tsawra myit mung n rawng ma ai.
11. (a) Kasa Pawlu gaw asak hpe Yehowa mu mada ai hku mu mada ai lam gara hku madun wa ai kun? (b) Hkaw tsun bungli hta Pawlu zawn sharawng awng let galaw na matu anhte hpe hpa gaw karum ya ai kun?
11 Laika ka sara ni, Hparishe ni hte nbung ai sha, Yehowa hpe anhte gara hku kasi la mai na kun? Asak hpe hkungga let manu shadan ai hku nna kasi la mai ai. Kasa Pawlu gaw Mungdan kabu gara shiga hpe masha law law hpe dang lu ai daram hkaw tsun ai hku nna galaw wa ai. Dai majaw shi ndai hku lu tsun ai: “Masha yawng a asai hte ngai lawt ni ai.” (Kasa 20:26, 27 hpe hti u.) Mara nga ai ngu n hkamsha mayu ai majaw (sh) Yehowa galaw shangun ai majaw sha, Pawlu hkaw tsun wa ai kun? N re. Pawlu gaw masha ni hpe tsawra ai majaw re. Shanhte a asak hpe manu dan ai hku shi mu mada nna shanhte hpe htani htana asak lu shangun mayu ai majaw re. (1 Korinhtu 9:19-23) Anhte mung asak hpe Yehowa mu mada ai hku mu mada ra ai. Shi gaw masha yawng myit malai lu nna asak lu shangun mayu ai. (2 Petru 3:9) Yehowa hpe kasi la na matu anhte gaw masha ni hpe tsawra ra ai. Matsan dum ai myit gaw, hkaw tsun bungli hta sharawng awng let galaw na matu shadut ya nna, dai hku galaw ai gaw anhte hpe ngwi pyaw shangun ai.
12. Karai a masha ni hta shim lum lam gaw hpa majaw ahkyak ai kun?
12 Asak hpe Yehowa mu mada ai hku mu na matu, anhte hta shim lum ai hte seng nna jaw ai myit jasat mung nga ra ai. Anhte gaw mawdaw gau ai, sengke gau ai, nta gap ai, gram lajang ai, bungli galaw ai lam hte nawku share de sa ai lam hta shim lum hkra galaw ra ai. Masha nkau mi gaw, amu galaw ai shaloi lawan ngut na (sh) gumhpraw nau n ma na matu galaw ma ai. Raitim, dai hku galaw ai gaw n myit mada da ai lam ni byin wa shangun ai. Shim lum lam, hkam kaja lam gaw gumhpraw hte aten hta grau nna ahkyak ai. Anhte a Karai gaw galoi mung teng man ai hpe galaw ai. Anhte mung shi hte bung mayu ai. Myitsu salang ni gaw tinang hte kaga ni a shim lum lam hte seng nna grau myit ra ai. (Ga Shagawp 22:3) Myitsu salang ni gaw, shim lum lam hte seng ai tara ni, tsang madang ni jaw wa yang madat ra ai. (Galati 6:1) Asak hpe Yehowa mu mada ai hku mu mada yang “masha sat ai yubak na a ntsa” du na n re.
“Ndai Tara Lam Hkan” Nna Tara Jeyang U
13, 14. Yehowa a tara rap ra ai lam hpe Israela myitsu salang ni gara hku kasi la mai na kun?
13 Yehowa gaw Israela myitsu salang ni hpe shi a tara rap ra ai lam hpe kasi la na matu hkang da ai. Shawng nnan, myitsu salang ni gaw masa lam yawng hpe chye da ra ai. Dai hpang, shanhte gaw masha sat ai wa a myit jasat hte shawng e shi galaw wa ai lam ni hpe atsawm dinglik nna matsan dum myit madun na matu daw dan ra ai. Hprawng hkawm ai wa gaw, n ju n dawng ai majaw masha sat wa ai kun? Yaw shada lam hte sat kau ai kun? ngu ai hpe myitsu salang ni gaw tam sawk sagawn nna mahtai tam ra ai. (Bu Hkawm 35:20-24 hpe hti u.) Masha sat ai hpe yawm htum marai lahkawng sakse lu madun yang, sat ai wa gaw tara jeyang hkrum na re.—Bu Hkawm 35:30.
14 Byin wa ai masa hpe atsawm mahtai tam ngut yang, myitsu salang ni gaw, tawt lai wa ai lam hpe sha n-ga, shi a myit jasat hpe mung atsawm myit yu ra ai. Myitsu salang ni gaw byin mat wa ai masa hpe ntsa lam n yu ai sha, masa hpe sung sung myit yu ra ai. Masa gaw hpa a majaw byin wa ai hpe mu hkra yu ra ai. Shanhte gaw, Yehowa a matsan dum myit, sawn maram chye ai atsam hte tara rap ra ai lam hpe kasi la lu hkra, chyoi pra ai wenyi hpyi shawn na matu gaw ahkyak htum re.—Pru Mat 34:6, 7.
15. Yubak masha ni hpe Yesu mu mada ai lam hte Hparishe ni mu mada ai lam gaw gara hku shai nga ai kun?
15 Hparishe ni gaw matsan dum myit hte tara daw dan ai lam n nga ai. Shanhte gaw mara lu ai wa a myit jasat hpe n re ai sha, shi galaw wa ai mara hpe sha myit maju jung ma ai. Mahte a nta hta Yesu shat sha nga ai hpe Hparishe nkau mu ai shaloi, “kang hta ai ni hte yubak kap ai ni hte rau, hpa rai nanhte a sara gaw shat pawng sha a ta?” nga nna sape ni hpe san ai. Yesu ndai hku bai tsun ai: “N-gun ja ai ni tsi sara n ra ma ai; machyi ai ni sha ra ma ai. Dai rai nna, Hkungga jaw ai lam n rai, matsan dum ai lam she ngai tsaw nga nngai, nga ai ga hpe chye lu mu ga, sa sharin la mu: Kaning rai nme law, dinghpring ai ni hpe shaga na n rai, yubak kap ai ni hpe shaga na she ngai sa du nngai.” (Mahte 9:9-13) Yesu gaw mara galaw ai ni a matu, mara lawt ga tsun ya nga ai kun? N re. Shi gaw shanhte hpe myit malai lu shangun mayu ai. Dai gaw shi hkaw tsun ai shiga a ahkyak ai daw re. (Mahte 4:17) “Kang hta ai ni hte yubak kap ai masha” ni kaw nna nkau mi gaw galai shai mayu ai hpe Yesu chye ai. Mahte a nta hta shanhte du nga ai gaw, shat sha na matu sha n re. Shanhte dai kaw du nga ai gaw Yesu hpang hkan ai majaw re. (Marku 2:15) Hparishe law malawng gaw, masha ni hpe Yesu mu ai zawn n mu ma ai gaw yawn hpa re. Shanhte gaw, dai masha ni galai shai wa na hpe n kam nna, myit mada lam n nga ai yubak masha ni hku nna sha mu mada ma ai. Tara rap ra nna, matsan dum chye ai Yehowa hte shanhte gaw, grai shai nga ai.
16. Tara komiti gaw hpa hpe shakut nna ginhka chye ra ai kun?
16 Tara rap ra ai hpe tsawra ai Yehowa hpe dai ni aten na myitsu salang ni kasi la ra ai. (Shakawn 37:28) Shawng nnan, shanhte gaw marai langai mara galaw wa ai kun? N galaw ai kun? ngu ai hpe atsawm chye hkra “azin ayang san gawn” ra ai. Rai yang she, shanhte gaw Chyum Laika lam matsun hte maren daw dan lu na re. (Tara Jahprang 13:12-15) Tara komiti hta lawm ai myitsu salang ni gaw, mara kaba galaw da ai wa myit malai lu ai, n lu ai hpe atsawm dawdan ra ai. Dai hku galaw na matu ayan gaw n loi ai. Myit malai lu ai lam hta, mara galaw ai wa gaw shi galaw wa ai lam hpe gara hku mu mada ai hte shi a salum hta hpa nga ai lam mung lawm ai. (Shingran 3:3) Mara galaw ai wa gaw matsan dum myit lu na matu myit malai la ra ai. *
17, 18. Marai langai gaw jet ai myit malai lu ai hpe myitsu salang ni gara hku chye lu na kun? (Ndai sumhpa shawng na sumla hpe yu u.)
17 Yehowa hte Yesu gaw myit masin hpe chye lu ai majaw, masha langai a myit mang ai lam, hkamsha ai lam ni hpe tup hkrak chye lu ai. Raitim, myitsu salang ni gaw myit masin hpe n chye lu ai. Nang gaw myitsu salang rai yang, marai langai ngai gaw teng sha myit malai lu ai, n lu ai hpe gara hku chye lu na kun? Langai, nyan hpaji hte ginhka chye lu ai atsam nga na matu akyu hpyi u. (1 Hkawhkam 3:9) Lahkawng, sadi dung ai mayam kaw nna sa ai laili laika ni hte Chyum Laika hpe akyu jashawn u. Dai gaw, “mungkan ga a yawn hkyen ai” lam kun? Jet ai myit malai lu ai lam re ai “Karai Kasang ra ai yawn hkyen ai” lam kun? ngu ai hpe chye lu hkra karum ya lu ai. (2 Korinhtu 7:10, 11) Shanhte gara hku hkamsha ai, myit ai hte galaw hkawm sa ai hpe atsawm maram yu u. Chyum Laika hta myit malai lu ai wa hte n lu ai wa a lam hpe gara hku tsun da ai hpe yu u.
18 Masum, shi galaw wa ai lam hpe sha n-ga, shi a myit jasat hpe mung myit yu ra ai. Mara galaw ai wa a shingdu labau, shi a yaw shada lam hte mayak mahkak ni hpe myit ya ra ai. Hkristan nawku hpung a ningbaw re ai Yesu hte seng nna Chyum Laika hta ndai hku tau hkrau tsun da ai: “shi mu hkrup ai hte maren n daw dan ai hte, na hkrup ai hte maren n jeyang na ra ai: shi gaw, ding hpring ai hku hkan let, matsan mayan ni hpe tara dara nna, myit malang ai hku hkan let, ga ntsa na myit gyip ai ni a hpang maga de daw dan na ra ai.” (Esaia 11:3, 4) Yesu gaw shi a hpung hpe yu lanu lahku na matu myitsu salang ni hpe lit jaw da ai. Shi gaw matsan dum myit hte tara rap ra ai hku daw dan lu na matu nang hpe karum ya na re. (Mahte 18:18-20) Anhte hpe lanu lahku ya ai myitsu salang ni anhte hta nga ai gaw kabu hpa re. Shanhte gaw, anhte shada da tara rap ra ai hte matsan dum chye na matu mung karum ya na re.
19. Shingbyi ai mare ni kaw nna tatut hkan sa na matu hpa sharin la lu ai kun?
19 Mawshe a tara hta “chye chyang ai hte teng man ai” lam ni lawm ai. Dai gaw Yehowa hte shi a npawt tara ni hte seng nna anhte hpe chye shangun ai. (Roma 2:20) Mawshe a Tara hta lawm ai shingbyi mare ni gaw, myitsu salang ni “malang ai hku tara dara” na hte anhte shada da “n-gaw nwai ai hte matsan dum ai myit” madun na matu sharin ya ai. (Zehkaria 7:9) Mawshe a tara hpe anhte n hkan sa ra sai raitim, Yehowa gaw n galai shai ai. Tara rap ra ai hte matsan dum ai lam gaw shi a matu grai ahkyak nga ding yang re. Dai zawn re ai Karai Kasang hpe nawku lu ai gaw laksan ahkaw ahkang re. Yehowa a kaja ai atsam ningja ni hpe kasi la nga ga. Yehowa a makawp maga lam hte shim lum lam lu la hkra shi kaw shingbyi nga ga.
^ စာပိုဒ်၊ 16 Sin Langchyi (BU) September 15, 2006, laika man 30 hta na “Laika Hti Ai Ni Hpang De Na Ga San” hpe yu u.


text:
MAHKAWN 76
Gara Hku Hkam Sha Ai?
(Hebre 13:15)
1. Myit ding man ai ni hpe
Mu na matu shakut yang,
Myit rawt let hkaw tsun nga yang,
Gara hku hkam sha ai?
Kaja htum sak jaw yang;
Ngam ai Karai a lit re.
Ding man ai ni hpe shi chye
Shi a myit ra sharawng.
(CHORUS)
Kraw lawang mahkra sak jaw yang,
Ngwi pyaw simsa lam anhte lu.
Karai Kasang hpe galoi mung
Shakawn shagrau nga ga.
2. Anhte hkaw tsun ai hpe
Ding man ai ni sharawng yang,
Asak lam hta hkawm sa yang,
Gara hku hkam sha ai?
Nkau bai kayin mat wa,
Nkau chyawm gaw lam shai mat.
Anhte gaw mying ningsang hpe
Ndau shabra let nga.
(CHORUS)
Kraw lawang mahkra sak jaw yang,
Ngwi pyaw simsa lam anhte lu.
Karai Kasang hpe galoi mung
Shakawn shagrau nga ga.
3. Karai karum ai lam,
Bungli ni ap nawng da lam,
Tinang nan chye wa ai hpe
Gara hku hkam sha ai?
Si mani ai ga hte,
Arawng la let hkaw tsun ga,
Gingdan ai ni hpe tam ga,
Ndai amu ngut sana.
(CHORUS)
Kraw lawang mahkra sak jaw yang,
Ngwi pyaw simsa lam anhte lu.
Karai Kasang hpe galoi mung
Shakawn shagrau nga ga.
(Kas 13:48; 1 Ht 2:4; 1 Tm 1:11 ni hpe mung yu u.)


text:
Yehowa Sakse Ni Sai Bang Ai Hpe Hpa Majaw Nhkap La A Ta?
Chyena shut ai lam ni
Shadu ai lam: Yehowa Sakse Ni gaw, tsi mawan hte tsi tsi ai lam ni hpe n kam sham ai.
Teng man ai lam: Anhte gaw, tinang a matu hte kun dinghku a matu, kaja htum tsi tsi myu ai. Anhte machyi ai shaloi, kunghpan ai tsi sara ni, sai nbang ai sha, ga lajang ai hta kunghpan ai tsi sara ni hpang de, sa madun ai. Tsi hpaji madang tsaw wa ai hpe mung, anhte kabu ga ai. Machyi ai Yehowa Sakse Ni hpe karum ya let, lu wa ai sai nbang ai tsi tsi ladat hpe, ya kaga masha ni a matu mung jailang nga sai. Mungdan law law hta, machyi masha ni gaw, sai nbang na matu lata mai ai. Dai majaw, sai kaw na kap chye ai ana zinli ni, sai nhtuk ai lam ni hte sai bang shut ai lam ni hpe koi yen lu ai.
Shadu ai lam: Machyi makaw ai hpe, makam masham hte tsi tsi mai ai ngu, Yehowa Sakse Ni kam sham ai.
Teng man ai lam: Makam masham hte, tsi tsi ai hpe anhte n hkap la ai.
Shadu ai lam: Sai nbang ai sha, tsi tsi ai gaw, jarik grai ma ai.
Teng man ai lam: Sai nbang ai sha, tsi tsi ai gaw, jarik nau n ma ai sha, tsi lajang ai lam re. *
Shadu ai lam: Yehowa Sakse law law gaw, sai nbang ai majaw, shaning shagu si nga ai. Dai hta ma kaji ni mung lawm ai.
Teng man ai lam: Ndai hku shadu ai gaw, tsep kawp sakse n nga ai. Salum hpe ga tsi ai, nra hpe ga tsi ai, hkum a daw chyen galai bang ai zawn re ai, ga lajang ai ni hpe, sarawun ni gaw, sai nbang ai sha, tsi lajang ya nga ma ai. *, Sai bang nna tsi ai machyi masha ni zawn, sai n bang na tsi tsi ai ma ni pyi, hkam kaja wa ai. Shing nrai sai bang nna tsi ai machyi masha ni hta pyi, grau hkam kaja wa ai. * Hpa mi rai rai, sai nbang ai majaw, si na ngu ntsun lu ai zawn, sai bang ai majaw mung asak hkrung na ngu, kadai mung tsep kawp n lu tsun ai.
Yehowa Sakse Ni Sai Bang Ai Hpe Hpa Majaw Nhkap La A Ta?
Sai nbang ai gaw, tsi lajang ai hpaji a majaw n re ai sha, makam masham a majaw re. Ga Shaka Dingsa hte Ningnan ni hta, sai hpe koi gam na matu, dan dan leng leng tsun da ai. (Ningpawt 9:4; Jaw Jau 17:10; Tara Jahprang 12:23; Kasa 15:28, 29) Dai hta n ga, Karai Kasang a man hta, sai gaw asak hpe hkrang madun ai re. (Jaw Jau 17:14) Dai majaw, Karai Kasang tsun ai hpe madat mara nna, asak madu Karai Kasang hpe hkungga ai majaw, anhte sai n bang ai re.
Mu Mada Lam Ni Galai Shai Wa
Lai wa sai aten hta, sai n bang ai sha tsi tsi ai hpe ladu lai ai, tinang hkum tinang si shangun ai lam ni ngu mu mada wa ai. Raitim, lai wa sai shaning ni kaw nna, dai zawn mu mada lam ni, galai shai mat wa sai. Ga shadawn, 2004 ning, tsi hpaji jane hta, “Yehowa Sakse machyi masha ni hpe, karum ya na matu lajang da ai tsi hpaji ni gaw, hpang de mung madung langai hku nna jailang wa na re” ngu ka da ai. * 2010 hta shapraw ai Heart, Lung and Circulation jane hta mung “‘sai n bang ai sha ga lajang’ nna tsi tsi ai gaw, Yehowa Sakse Ni a matu sha, n byin ging sai. Ga tsi lajang ai yawng hta, sai n bang ai sha tsi tsi ai ladat hpe jailang ging ai” ngu tsun da ai.
Mungkan ting kaw na, hking hku law ai sarawun ni gaw, sai pru yawm hkra galaw ai ladat hpe jailang nna, sai n bang ai sha, ga lajang ai lam ni hpe galaw nga ai. Sai n bang ai sha tsi tsi ai ladat hpe, ya she bawng ring wa ai mungdan ni hta pyi jailang nga nna, Yehowa Sakse n re ai machyi masha ni mung, dai zawn ladat hte tsi tsi ya na matu hpyi shawn nga ma ai.
^ စာပိုဒ်၊ 8 Transfusion and Apheresis Science, Volume 33, No. 3, laika man 349 hpe yu u.
^ စာပိုဒ်၊ 10 The Journal of Thoracic and Cardiovascular Surgery, Volume 134, No. 2, laika man 287-288; Texas Heart Institute Journal, Volume 38, No. 5, laika man 563; Basics of Blood Management, laika man. 2; and Continuing Education in Anaeshtesia, Critical Care & Pain, Volume 4, No. 2, laika man 39 hpe yu u.
^ စာပိုဒ်၊ 10 The Journal of Thoracic and Cardiovascular Surgery, Volume 89, No. 6, laika man 918; and Heart, Lung and Circulation, Volume 19, laika man 658 hpe yu u.
^ စာပိုဒ်၊ 14 Continuing Education in Anaeshtesia, Critical Care & Pain, Volume 4, No. 2, laika man 39.


text:
Tuesday, January 3, 2012
GALAI SHAI
Do you like this story?
Gum chying gumsa hkrang,Gumshem Hpyet Sit ladat,Hpyen Gumshem dip sharim ladat hkrang, Hkum hkra hte dip garin gamyet hkrum nga ai,Bawsang myu sha ni hte mung chying masha yawng gaw,gumshem madang htum htumrin hte dip apyet garin matep,gashun gare jahkrit shama sha ai shaning 60 shi jan hkam sha lai sai majaw,
1-Sutgan kata matsan lu sha nlu hku hku ai mawru.2-Ana zinli machyi makaw law law byin hkrum hkra nga ai mawru.
3-Hpyen majan a duhka mawru hkrum sha sai hta ya gaw Du hkra ladaw katsi kahtet kalai
shai ai mawru hpe mung bai hkam sha jet nga sai. De a hpang Hku wa kaba wa na de she yawng nga sai,grit nyem dik ai masha utsang hta tsap ra ai.dai lam ni a jaw shinggyin ahkaw ahkang n-nga ai,nlu dik ai masha u tsang tai ra sai.
Sut marin ai ni lam dam nga ai majaw, Sin praw marit ai KaLa nbap hte Sin Na marit ai,
Langda Miwa yan gaw,Myen mung ntsa man tut sut masa majan je ai hta hkrum, annau ni gaw ahkyak dik ai shara kaw tsang,manu dan dik ai myu sha tai wa sai,Sari rawng tsawm htap dik ai annau ni a lamu ga hta arang kaba majoi bang mayu ai majaw,Lam ntsa na laknga myen gum shem gaw Lup hka law law htu,Baw law law hkai shakut nga sai.Langda kaba 2 a lapran,N-Sam 2 dat nna gale galau bahkang she tat, myi man tam ai gaw,woi myi man she pru,Miwa a hka kaba lu wa na matu n-gup hkum bawp she lawu,hpyen gum shem Tan Shwi lakhtak kaw na Miwa kaw hkoi lang ai Gum hpraw ni garan sha nlaw,de a jaw hpyen dap kata,mung masa up hkang rap daw hta nang shoi nangsha nga gangdun gangjen,arawng kashun hkat,Miwa hte hpaga jawm galaw ai hta,arang jawm bang,nhprang rai htu shaw len shalai na lam,Miwa hte Hpyen du kaba ni a kanwang hpaga awng dang na matu,Manu dan dik ai annau ni gaw ahkyak dik sai shanhte matu ju shingna hkrit hpa kaba rai nga ai,[ hpa majaw n;gasat na ta?]Mali hka madim gan jahkring ai matsun a jaw,Nammak law hpa hpring chyat taw nga ai Miwa gaw,sha lawa myi man shachyen nna myen hpe mayu sha kau na daram ningyun bu ai hpe hkrit tsang ai Tin Tsin asuya gaw hkuwat hkinchyi hku pru nna,Kala hte jahta,Kabun sha hkru taw ai shuchyit maigan SLg hpe mung Amrika,Japan,ni de myi man kaji dik ai hte sa kahte manaw chyam shangun ai.Hpaw gin ai daram hpaw saga ai, anhte shata 6 re ma ngai sha naw rai ga ai,naw matsan dum rit madu e nga,galoi mung ntsun ga ai zawn masu ndum kalang bai hpyen dan sai.
Rai sa dai rai yang gaw Kalang bai tsun na,
1-Mung masa hte sharen da ai yawng hpe dat lu na.2-Bawsang yawng hte NLD Pati nhkum nbung ai yawng hte rap daw hta mung masa mayak yawng hpe rau man hkrum mahtai la lu na.Teng man ai simsa lam tam na.
3-Shinggyin ahkaw ahkang hpe manu shadan ai lam hta tatut hkrang shapraw lu na.
4-Democracy Tara rapra ai hte hkrang shapraw na,Tara jeyang ai hkrang galai kau lu na.
Lapran Ra lata poi grai ndu yang ndai hpe mu mayu aidai ni galaw dan jang gaw nanhte tsun pyi nra dat ya na nga amying jahkat dat sai.
Lamang yawng hpe langai hpang langai,asan sha mai hpaw ai hpe hpa majaw,ten sharen tawn ai kun?
1--Simsa SLg nga nna hpaw ning htan tawn sai.2--Shing gyin ahkaw ahkang shichying SLg nga nna hpaw ninghtan tawn sai.
3--Bawng ring magam galaw hpung nga nna hpaw tawn sai.
Ndai lam ni hpe hpa majaw lamang jaw jaw bungli nmai galaw ai, hkrang nmai shapraw nga ai kun?Hkrang gran tawn nna hpa majaw,Mu gin ai Hpaw gin ai galaw gin ai daram nmai galaw nga a ta?myit shachyaw yu yang chye mai ai,Myit ja ai hte hpyen myit nmat ai ni,hpyen dap kaw na u shoi naw jum tek ai hpe asan mu mai nga ai.
Uhku a masa si la gawm nga ai hpa,nau dung na ai u gaw pala hkrup ai zawn myen gumshem hpyen asuya gaw dai hte bung nga sai,Hka kaba kap ai asuya gaw Gumhpraw marin ai Sha lawa kaba Miwa a hkaji na shing wang kata na lawt lu na hte,2014 ASEAN ning baw tai lu na sut hpaga pat tawn ai hpaw ya na matu Gumhpraw mang hkang byin hkrum nga ai,Tin Tsin asuya gaw Li baw lai jang li mai gara kaw adawt yang adawt nga,mung masa shachyai tim madu mana ai lam madu nkaja ai lam htawng dan ai singgu kri re hte bung nga sai.sagu hpyi hpun taw masu ai Tin Tsin mung loi sha hpyen myit jasat mat na kun?.Dai ni anhte bawsang ni hpe u nyem roi lu di kau yang she n'gun lu shakya kau yang she,jaw dum nga ai kun? Moi na zawn Gwi Ran si chyawng bum nga,kahka kabu kara si chyawng bum nga myen hpyen hpe kalang bai shamyit kau kau na de du nga sai.majan hta hkring htawng lu ai myu magrau grang ai myu galoi mung asum jaw nmai sai.
Annau ni hpe grau nna gasat ai gaw hpa majaw ta?ntsa tsang hpyen du kaba ni lawhpa myit kan wang myit,Miwa hpe nlai lu ai majaw,arawng magra jum tek ai myit nmai mat ai lachyawk sha re,ntsa tsang myen du kaba ni a jaw hpyen ma hpyen du kaji ni gaw gasat mayu ai nre,ntsa de na aming nlai lu ai,shat di ga mat na hkrit ai jaw gasat ai sha re.
Bai anhte hpe wa gasat ai law malawng gaw lam ntsa na hta la ai kanu kawa nmu ai ma ni re.
asuya bau maka tawn ai,asuya hpe sha kanu kawa shatai ai ni gaw dusat hte bung ai, gwi wa myit jasat sha rawng ai jaw htauli htaula n'nga ai,shinggyin nauna myit nrawng ai. Dai re ai majaw anhte hpe sat na matu lung wa ai,sinat arung arai htaw lung mai ai lam yawng hpe dan di kau ra ai.
Maga mi de gasat nga ai zawn,UN Rapdaw,UK,EU Rapdaw,ASEAN Rapdaw,Amerika GumSan MaGam Hte Amerika Rapdaw,Miwa Rapdaw,KaLa Rapdaw de matut manoi laika bang ra ai.Miwa mung Kala mung nga ai Kahpu kanau ni hpe mung tinang mungdan de laika bang na hku shadut ra sai.Chyurum ai annau ni,MaKru masum jung,mayu-dama-kahpu kanau nga nau pa rau
chyawm pa ai amyu,myit hkrum n'gun shabawn saga law.annau ni a shangai shaprat tawn ai saitum saipa kashu kasha ni a myi man hpe ja ja azi yu nna maroi nni masin nsi ai myit hte gasat ga.
Baren Numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
-
K.I.C Ningbaw Malai (II) a matsun hkam la hpawng Galaw
2013 June (17) ya jahpawt hkying (8:00)am ten Laiza Muklum, Laiza lahta tsang jawng, Rawt Ninghkawng Gawknu hta KIC Ningbaw Malai (II) a matsun hkam la hpawng hpe galaw ai lam chye lu ai.
Zuphpawng hpe KIC Ningtau Amu Madu, Lat Du Up Jum Wa Na Yaw Htung kaw na zuphpawng tingnyang up lit la woi awn nna, Rev. Lahpai Shing Rip kaw na hpawng hpaw akyu hpyi ap ai lam chye lu ai. KIC Ningbaw Malai (II) kaw nna matsun mungga jaw ai hta, KIO kaw nna madung hpyen hku masat tawn ai Kani nang hpam hpe shamyit shatsai lu na matu matsun maroi mungga shaga ai lam chye lu ai. Mungga hta, Kani nang hpam hpe pat jasan ai masing hta Mung Shawa Dap Shawa kaji kaba yawng shang lawm ra ai lam, Amyu Shayi Kanu ni mung Kanu a Chyu jaw ai myit hte ma ni hpe shadum sharin ra ai lam, Mare Buga de na Jawngma, ramma ni mung shada shadum sharin hpaji jaw let shada hkye la hkat ra ai lam, Salang Hpung ni mung Htunghking hku nna Kani nanghpam pat jasan lam hta shang lawm ra ai lam, Makam masham nawku Hpung woi ni mung Karai mungga hte shadum sharin sa wa ra ai lam, ndai ladat (5) hte Kani nanghpam hpe pat jasan sa wa yang awng dang lu na re lam hpe matsun maroi mungga jaw ai lam chye lu ai.
Matut nna KIC Ningtau Amu Madu, Lat Du Up Jum Wa Na Yaw Htung kaw nna 2013 June (26) ya shani Mungkan Kani Nanghpam Ninghkap Masat Ninghtoi hta Ginjaw Kani Pat Jasan Komiti kaw nna Kani nanghpam ninghkap ai lamang hpe galaw sa wa na re lam tsun shana let hpawng hpe hpung dim dat ai lam chye lu ai. Ndai zuphpawng hta Dap Shawa Hpa-awn yawng marai (743) sa du shanglawm ai hpe chye lu ai.
June 16, 2013 / KNET / 0
Categories: Padang Hkrunlam, Uncategorized
Laiza Kaw Masa Lam Sang Lang Dan Ai Zuphpawng Galaw Laiza IDP Jawngma Kanu Kawa Hkrum Zup Hpawng Galaw
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin